
专砖讘"讗

拽讗 诪住讬讬诐 诪住讗谞讬 讗讜讻诪讬 讜拽讗讬 讘砖讜拽讗讬. 讛讻讗 诪砖诪注 讚诇讗 诪住讬讬诪讬 讬砖专讗诇讬谉 诪住讗谞讬 讗讜讻诪讬 讜讛讻讬 谞诪讬 诪砖诪注 讘诪住讻转 转注谞讬转 讚讙专住讬谞谉 讛转诐 讗讚讛讻讬 讗转讗 讛讛讜讗 讙讘专讗 讚讛讜讛 住讗讬诐 诪住讗谞讬 讗讜讻诪讬 讜诇讗 专诪讬 讞讜讟讬 讻讚讬 砖诇讗 讬讻讬专讜 讘讜 砖讛讜讗 讬讛讜讚讬 讜讗讬讻讗 诇诪讬讚拽 讚讘驻专拽 拽诪讗 讚讘讬爪讛 转谞谉 讗讬谉 诪砖诇讞讬谉 诪谞注诇 诇讘谉 讘讬"讟 诪驻谞讬 砖爪专讬讱 讘讬爪转 讛讙讬专 诇讛砖讞讬专讜 诪砖诪注 砖诇讗 讛讬讜 谞讜注诇讬谉 讗诇讗 砖讞讜专 讜转讬专抓 专"转 砖讛注讻讜"诐 讛讬讜 谞讜注诇讬谉 砖讞讜专 讜专爪讜注讜转讬讜 砖讞讜专讜转 讜讬砖专讗诇 诪谞注诇讜 砖讞讜专 讜专爪讜注讜转讬讜 诇讘谞讜转 讜讘专爪讜注讜转 诇讘讚 讛讬讜 谞讘讚诇讬诐 讜讛讬讬谞讜 注专拽转讗 讚诪住讗谞讬 讚讗诪专讬谞谉 讘砖诇讛讬 驻专拽 讘谉 住讜专专 讜诪讜专讛 讚讘砖注转 讛砖诪讚 讗讬谉 砖讜诪注讬谉 诇讛谉 讜专' 讗诇注讝专 讝注讬专讗 讞讘讬讘讗 诇讬讛 讬专讜砖诇讬诐 砖诇讗 专爪讛 诇诇讘讜砖 砖讜诐 诇讘谉.





讻转讘 诇专讗砖讜谉 讜诇讗 讞转诪讛 诇讜 诇砖谞讬 讜讞转诪讛 诇讜 讗讘讚讛 讻转讜讘转讛. 讜讗讬讻讗 诇诪讬讚拽 讚讗诇讜 讘驻专拽 诪讬 砖讛讬讛 谞砖讜讬 讗诪专 专讘 讗砖讬 讚诇讗 讗诪专 专' 诪讗讬专 讗诇讗 讘砖谞讬 诇拽讜讞讜转 讚讗诪专讬 诇讛 讗讬 谞讞转 专讜讞 注砖讬转讬 诇讘注诇讬 讜讗诇讜 诇专讘 诪砖诪注 讚讻诇 砖讞转诪讛 讗讘讚讛 讻转讜讘转讛 诪讚讗诪专 专讘 讘驻专拽 讛谞讬讝拽讬谉 讙讘讬 诇拽讞 诪住拽专讬拽讜谉 讜讞讝专 讜诇拽讞 诪讘注诇 讛讘讬转 诪拽讞讜 讘讟诇 讚讬讻讜诇 诇讜诪专 谞讞转 专讜讞 注砖讬转讬 诇住拽专讬拽讜谉. 讗诪专 专讘 诇讗 砖谞讜 讗诇讗 讚讗"诇 诇讱 讞讝拽 讜拽谞讬 讗讘诇 讘砖讟专 拽谞讬 讜讗拽砖讬谞谉 注诇讛 诪谉 诇拽讞 诪谉 讛讗讬砖 讜讞讝专 讜诇拽讞 诪谉 讛讗砖讛 诪拽讞讛 讘讟诇 讜驻专讬拽 讚讛转诐 谞诪讬 讚讗诪专讛 诇讬讛 诇讱 讞讝拽 讜拽谞讬 讗诇诪讗 诇专讘 讻诇 讘砖讟专 讗驻讬诇讜 讙讘讬 讗砖讛 讗讘讚讛 讻转讜讘转讛 讚诪拽讞讛 拽讬讬诐. 讜讘转讜住' 讗诪专讜 讚讞转诪讛 诇讜 讚讗诪专 专' 诪讗讬专 诇讗 砖诪讻专讛 注诪讜 讘砖讟专 讗诇讗 砖诪讞诇讛 砖注讘讜讚讛 讜讛讬讬谞讜 讚拽转谞讬 讜讞转诪讛 诇讜 讗讘诇 讗诐 诪讻专讜 砖谞讬讛诐 砖讛讬讗 注爪诪讛 诪讜讻专转 诇诇拽讜讞讜转 住"诇 诇专讘 讬讜住祝 讚讗祝 讘诇讜拽讞 讗讞讚 讛驻住讬讚讛 讻转讜讘转讛 诇专' 诪讗讬专. 讜讛讛讬讗 讚讘驻专拽 讛谞讝讬拽讬谉 讚驻诇讬讙讬 讘讛 专讘 讜砖诪讜讗诇 讻转讘转讬讛 讘讗专讜讻讛 讘驻专拽 讛谞讬讝拽讬谉 讘住"讚.





讛诪讙讚讬砖 讘转讜讱 砖讚讛 讞讘专讜 讜讻讜'. 讗注"驻 砖砖谞讬谞讜 讘驻专拽 讛驻专讛 讛讻谞讬住 驻讬专讜转讬讜 诇讞爪专 讘"讛 砖讛讬讗 讻讬讜爪讗 讘诪砖谞讛 讝讜 诪诪砖 讛讻讗 讗爪讟专讬讱 诇诪转谞讬讬讛 讗讜 诇讗驻讜拽讬 诪讚专' 讚讗诪专 讘讻讜诇谉 注讚 砖讬拽讘诇 注诇讬讜 讘"讛 诇砖诪讜专 讗讜 诇讗砖诪讜注讬谞谉 讚讬谞讗 讚谞讟专 讘讬 讚专讬 讚诇讻"注 讛讜"诇 讻诪"讚 注讜诇 讜讗谞讟专 诇讱 讻讚讗讬转讗 讘讙诪专讗.





诪转谞讬转讬谉: 讗讞讚 讛讘讬讗 讗转 讛讗讜专 讜讗讞讚 讛讘讬讗 讗转 讛注爪讬诐 讛诪讘讬讗 讗转 讛注爪讬诐 讞讬讬讘. 诪住转讘专讗 讚驻讬专讜砖讗 讚诪转谞讬转讬谉 讛讻讬 讛诪讘讬讗 讗转 讛注爪讬诐 讞讬讬讘 砖讛专讗砖讜谉 诇讗 讛讬讛 讘诪注砖讬讜 讻诇讜诐 讗讘诇 讛讗讞专讜谉 注讜砖讛 讗转 讛讻诇 讜讛讜讗 砖讛诇讻讛 讛讗砖 讘专讜讞 诪爪讜讬讛 讜讗"谞 讘专讜讞 砖讗讬谞讛 诪爪讜讬讛 讗诐 讛讬转讛 讻讘专 拽讜讚诐 砖讛讘讬讗 讛注爪讬诐 讛讗 诇讗讞专 诪讻谉 驻讟讜专 讚诇讗 讛讜"诇 诇讗住讜拽讬 讗讚注转讬讛. 讗讞讚 讛讘讬讗 讗转 讛注爪讬诐 讜讗讞讚 讛讘讬讗 讗转 讛讗砖 讛诪讘讬讗 讗转 讛讗砖 讞讬讬讘 注诇 讛讚专讱 砖驻讬专砖谞讜.





讘讗 讗讞讚 讜诇讘讛. 讻诇讜诪专 砖诇讗 讛讬转讛 诪转诇讘讛 诪注爪诪讛 讜诇讬讘讛 讝讛 讜讛诇讻讛 讘诇讘讜讬讜 讛讜讗 讞讬讬讘 讜讘注诇 讛讗砖 讜讛注爪讬诐 驻讟讜专讬谉 砖讗讬谉 诪注砖讬讛诐 讻诇讜诐 讘诇转讬 讛诪诇讘讛.





诇讘转讜 讛专讜讞. 讻诇讜诪专 专讜讞 砖讗讬谞讛 诪爪讜讬讛 讻讜诇谉 驻讟讜专讬谉 讜讛讜讗 砖讘讗 讛专讜讞 诇讗讞专 诪注砖讬讛谉 讜讻讜诇谉 讚拽讗诪专 讗驻讬诇讜 讛诪诇讘讛 讜讻讙讜谉 砖诇讗 讛讬讛 讘诇讘讜讬讜 讻讚讬 诇诇讘讜转 讜讻讚转谞讬讗 讘讘专讬讬转讗 讚诪转谞讬转讬谉 讘讙诪专讗. 讜讙专住讬谞谉 讘讬专讜砖诇诪讬 诇讘转讜 讛专讜讞 讻讜诇谉 驻讟讜专讬谉 转诪谉 讗诪专谉 讘专讜讞 砖诇 讗讜谞住讬谉 讛讬讗 诪转谞讬谞讬谉 讗讘诇 讘专讜讞 砖讛注讜诇诐 诪转谞讛讙 讘讜 讞讬讬讘.





专' 讬讜讞谞谉 讜专"诇 转专讜讬讬讛讜 讗诪专讬 讗驻讬诇讜 讘专讜讞 砖讛注讜诇诐 诪转谞讛讙 讘讜 砖驻注诪讬诐 讛讜讗 讘讗 讜驻注诪讬诐 讗讬谞讜 讘讗 讜谞"诇 讚专讜讞 砖讛注讜诇诐 诪转谞讛讙 讘讜 诇讗讜 专讜讞 诪爪讜讬讛 讛讬讗 讚讘专讜讞 诪爪讜讬讛 诇注讜诇诐 讞讬讬讘 诪讘讬讗 讗砖 讗讜 讛注爪讬诐 讗诇讗 专讜讞 砖讛注讜诇诐 诪转谞讛讙 讘讜 诇注转讬诐 讜诇讗驻讜拽讬 诪诪"讚 转诪谉 讚讗讬谞诐 驻讟讜专讬谉 讗诇讗 讘砖诇讘转讜 讛专讜讞 砖诇 讗讜谞住讬谉 砖讛讬讗 专讜讞 住注专讛 砖讗讬谉 讛注讜诇诐 诪转谞讛讙 讘讜 砖讗讬谞讛 谞讜砖讘转 讗诇讗 诇注转讬诐 专讞讜拽讜转 讜诇驻讬讻讱 驻讟讜专讬谉 讚诇讗 讛讜讜 诇讛讜 诇讗住讜拽讬 讗讚注转讬讬讛讜 讻诇诇 讻砖讛讘讬讗讜 讛讗砖 讜讛注爪讬诐 讗讜 砖诇讘讛 诪讬 砖诇讘讛 讗讘诇 讘专讜讞 砖讛讜讗 讞讝拽 讬讜转专 诪诪讛 砖讛讜讗 诪爪讜讬 转讚讬专 砖讛讜讗 专讜讞 讛讬讜诐 讞讬讬讘 砖讛讬讛 诇讜 诇讞讜砖 砖诪讗 讬讘讗 砖驻注诪讬诐 砖讛讜讗 讘谞讜讛讙 砖讘注讜诇诐 讜讗转讜 专' 讬讜讞谞谉 讜专"诇 诇诪讬诪专 讻诇 砖谞砖讘讛 讛专讜讞 诇讗讞专 诪注砖讬讛诐 讗诐 讛讜讗 讬讜转专 诪专讜讞 讛诪爪讜讬讛 转讚讬专 驻讟讜专讬谉 讚诇讗 讛讜讛 诇讛讜 诇讗住讜拽讬 讗讚注转讬讬讛讜 砖驻注诪讬诐 讗讬谞讜 讘讗 讗讘诇 讘专讜讞 诪爪讜讬讛 讻讜诇谉 诪讜讚讬诐 砖讛谉 讞讬讬讘讬谉 讚讛讬讬谞讜 讗砖讜 讜讛讬讬谞讜 讗讘谞讜 讜住讻讬谞讜 砖讛谞讬讞谉 讘专讗砖 讙讙讜 讜谞驻诇讛 讘专讜讞 诪爪讜讬讛.





讛诪讗讬专讬

诇注讜诇诐 讬讛讗 讗讚诐 谞讝讛专 砖诇讗 诇讛专讗讜转 注爪诪讜 诪转讬讛专 讘讬讜转专 诪诪讛 砖讗讬谉 专讗讜讬 诇讜 讛谞讝讻专 讘住讜讙讬讗 讝讜 诪注砖讛 讗诇注讝专 讝注讬专讗 讛讜讛 住讬讬诐 诪住讗谞讬 讗讜讻诪讬 讜拽讗讬 讘砖讜拽讗 讚谞讛专讚注讗 讗砖讻讞讜讛 讚讘讬 专讬砖 讙诇讜转讗 讗诪专讜 诇讬讛 诪讗讬 讛讗讬 讚住讬讬诪转 诪住讗谞讬 讗讜讻诪讬 讗诪专 诇讛讜 讚拽讗 诪讗讘讬诇谞讗讛 注诇 讬专讜砖诇讬诐 讗诪专讜 诇讬讛 讜诪讬 讞砖讬讘转 讗转 诇讛讬讗讘讜诇讬 注诇 讬专讜砖诇讬诐 住讘讜专 讙讘专讗 讬讛讬专讗 讛讜讗 讜讞讘砖讜讛讜 注讚 讚讞讝讜 讚讙讘专讗 专讘讗 讛讜讗 讜砖讘拽讜讛讜 讜诇讙讜祝 讛砖诪讜注讛 砖讗诇讜 讘转讜住驻讜转 砖讘讝讜 诪讜讻讬讞 砖诇讗 讛讬讜 专讙讬诇讬诐 讘诪谞注诇 砖讞讜专 讜讻谉 讘驻专拽 住讚专 转注谞讬讜转 讗诪专讜 讗讚讛讻讬 讗转讗 讛讛讜讗 讙讘专讗 讚讛讜讛 住讬讬诐 诪住讗谞讬 讗讜讻诪讬 讜诇讗 专诪讬 讞讜讟讬 讻诇讜诪专 讻讚讬 砖诇讗 讬讻讬专讜 讘讜 砖讛讜讗 讬讛讜讚讬 讜讗诐 讻谉 诪讛讜 砖讗诪专讜 讘专讗砖讜谉 砖诇 讬讜诐 讟讜讘 讗讬谉 诪砖诇讞讬谉 诪谞注诇 诇讘谉 讘讬讜诐 讟讜讘 诪驻谞讬 砖爪专讬讱 讘讬爪转 讛讙讬专 诇讛砖讞讬专讜 讚诪砖诪注 砖诇讗 讛讬讜 谞讜注诇讬谉 讗诇讗 砖讞讜专 讜转讬专爪讜 讗讞专讜谞讬 讛专讘谞讬诐 砖谞讜讛讙讬诐 讛讬讜 讘诪谞注诇 砖讞讜专 讗诇讗 砖讛专爪讜注讜转 讛讬讜 诇讘谞讜转 讜谞讘讚诇讬诐 讛讬讜 诪谉 讛讗讜诪讜转 讘专爪讜注讜转 诇讘讚 讜讛讜讗 砖讗诪专讜 讘驻专拽 住讜专专 讚讘砖注转 讛砖诪讚 讗驻讬诇讜 诇砖谞讜讬讬 注专拽转讗 讚诪住讗谞讗 诇讗 爪讬讬转讬谞谉 诇讛讜 讜讝讜 砖讘讻讗谉 讜砖讘住讚专 转注谞讬讜转 讗祝 讛专爪讜注讜转 讛讬讜 砖讞讜专讜转 讜讬砖 诪转专爪讬谉 砖讬砖 诇讞诇拽 讘讬谉 砖讞讜专 诇讗讜讻诐 讜讛讜讗 砖讘诪住讻转 住讜讟讛 讟"讜 讘' 讗诪专讜 谞转讗讻诪讜 讘诪拽讜诐 谞转驻讞诪讜 讻诇讜诪专 砖讞讜专讜转 讻驻讞诐 讜讗讬谞讜 诪爪讛讬讘 讻诇诇 讜讛讜讗 驻讞讜转 讜讙专讜注 专讗讜讬 诇讗讘诇讜转 讗讜 诇讘谞讬 讗讚诐 讛注住讜拽讬诐 讘注讘讜讚转 拽专拽注 讗讘诇 诪谞注诇 砖讞讜专 讛讜讗 诪转讜拽谉 讬驻讛 讜诪爪讛讬诇:



讛讘注诇 砖诪讻专 谞讻住讬讜 讜诇讗 谞砖讗专 诇讜 诪拽讜诐 诇讛讙讘讜转 诇讗砖转讜 讻转讜讘转讛 讜讗讞专 讻讱 讞转诪讛 讛讗砖讛 诇诇讜拽讞 讛谉 讘讗讜转讜 砖讟专 讛谉 讘砖讟专 诪讬讜讞讚 砖讛讬讗 诪住讻诪转 诇讗讜转讛 诪讻讬专讛 讜讚讬谉 讜讚讘专讬诐 讗讬谉 诇讛 注诪讜 讜拽谞讜 诪讬讚讛 讛专讬 讝讜 讟讜专驻转 诪"诪 谞讞转 专讜讞 讛讜讗 砖注砖转讛 诇讘注诇讛 讘讬谉 砖讚讛 砖讻转讘 诇讛 讘讻转讘转讛 讘讬谉 讬讬讞讚讜 诇讻转讘转讛 讗祝 讘讗驻讜转讬拽讬 诪驻讜专砖 讘讬谉 讛讻谞讬住讜 诇讛 砖讜诐 诪砖诇讜 讘讬谉 讻诇 爪讚 砖讘谞讻住讬 爪讗谉 讘专讝诇 讻诪讜 砖讬转讘讗专 讘驻专拽 讞讝拽转 讛讘转讬诐 讜诪"诪 讗诐 讻转讘 诇讗讞讚 讜诇讗 讞转诪讛 诇讜 讜谞转讘讟诇 讛诪讻专 讜讞讝专 讜诪讻专讜 诇讗讞专 讜讞转诪讛 诇讜 讗讬谞讛 讬讻讜诇讛 诇讜诪专 注讜讚 讻谉 砖讛专讬 讻砖诇讗 专爪转讛 诇讗 讞砖砖讛 诇谞讞转 专讜讞:



讬砖 诪讬 砖讗讜诪专 砖讗诐 讛讬讜 诇讜 砖谞讬 砖讚讜转 讜诪讻专 讛讗讞讚 讜诇讗 专爪转讛 诇讞转讜诐 讜诪讻专 讛砖谞讬 讜讞转诪讛 砖讗讘讚讛 讻转讜讘转讛 诪谉 讛砖谞讬 讜诪谉 讛专讗砖讜谉 讗讬谉 爪专讬讱 诇讜诪专 砖讛专讬 讛谞讬讞 诇讛 诪拽讜诐 讗诇讗 砖诪谉 讛砖谞讬 讗讬谞讛 讬讻讜诇讛 诇讟注讜谉 谞讞转 专讜讞 讛讜讗讬诇 讜诇讗 讞砖砖讛 讘讝讛 注诇 讛专讗砖讜谉 讜讗祝 讙讚讜诇讬 讛诪讞讘专讬诐 讻转讘讜 讻谉 讜诇讗 讬专讗讛 诇讬 讻谉 砖讗讬谉 讛专讗砖讜谉 诪转注拽砖 诇驻专讜注 注诇 砖讗讬谞讛 讞讜转诪转 砖讗讬谉 诪拽驻讬讚 讻诇 讻讱 讗讞专 砖讛讜讗 诪谞讬讞 诪拽讜诐 讜讗讬谉 讻讗谉 讗诇讗 讞砖砖 讗诐 谞砖专驻讜 讘谞讬 讞讜专讬谉 砖讞讜讝专转 注诇 讛诪砖讜注讘讚讬诐 讗讜 砖诪讗 讬讛讗 讛砖讚讛 讛谞砖讗专 谞诪爪讗 砖讗讬谞讜 砖诇讜 讻诪讜 砖讬转讘讗专 讘诪拽讜诪讜 讜讗讬谉 讻讗谉 诪专讬讘讛 讻诇 讻讱 讗讘诇 讛讗讞专讜谉 讗讬谉 讛诇讜拽讞 驻讜专注 注讚 砖转讞转讜诐 讜讬砖 讻讗谉 诪专讬讘讛:



谞讻住讬 诪诇讜讙 诇注讜诇诐 讗讬谞谉 讘讚讬谉 讝讛 砖讗讬谉 谞讞转 专讜讞 讘诪讛 砖讛讜讗 砖诇讛 讜讻诇 砖讞转诪讛 诇讜 拽讬讬诐 讛讜讗:



诇拽讞 诪谉 讛讗砖讛 讜讞讝专 讜诇拽讞 诪谉 讛讗讬砖 讗祝 讝讜 讗讬谉 讘讛 讚讬谉 谞讞转 专讜讞 讗祝 讘谞讻住讬 爪讗谉 讘专讝诇 砖讛专讬 讛讬讗 诪讻专讛 讜讛讜讗 讗讬谞讜 讗诇讗 讻诪住讻讬诐 注诇 讬讚讛 讜诪"诪 讬专讗讛 诇讬 砖讻诇 砖讘砖讟专 讗讞讚 讗讬谉 讚谞讬谉 讘讜 转讞诇讛 讜住讜祝 讜讻谉 诪爪讗转讬 诇拽讚诪讜谞讬谞讜 砖讘谞专讘讜谞讛 砖讻转讘讜讛 讘诇拽讜讟讬讛诐 讜讘讞诪讬砖讬 砖诇 讙讬讟讬谉 讬转讘讗专 砖诇讗 讗诪专讜 讘诇拽讞 诪谉 讛讗讬砖 转讞诇讛 砖诇讗 注砖讛 讻诇讜诐 讘谞讻住讬 爪讗谉 讘专讝诇 讗诇讗 讘砖诇讗 拽讘诇讛 讗讞专讬讜转 讛讗 讗诐 拽讘诇讛 讗讞专讬讜转 讗讬谞讛 讘讚讬谉 谞讞转 专讜讞 讜讙讚讜诇讬 讛诪驻专砖讬诐 讻转讘讜 砖讗诐 拽谞讜 诪讬讚讛 讛讜讗讬诇 讜住转诐 拽谞讬谉 诇讻转讬讘讛 注讜诪讚 讜住转诐 砖讟专 讗讞专讬讜转 讛讜讗 讗讬谞讜 讘讚讬谉 谞讞转 专讜讞 讗诇讗 讗诐 讻谉 讛转谞讛 讘驻讬专讜砖 砖讗讬谉 诇讜 注诇讬讛 讗讞专讬讜转 讜诪"诪 讘讝讜 讬专讗讛 诇讬 讚讜拽讗 讘砖拽讘诇讛 讗讞专讬讜转 讘驻讬专讜砖 注诇 讛讚专讱 砖讻转讘谞讜 讘驻专拽 讛谞讝拽讬谉 讜讘驻专拽 讞讝拽转 讛讘转讬诐 讘注谞讬谉 诇拽讞 诪谉 讛住拽专讬拽讜谉 讜讗祝 诇拽爪转 诪驻专砖讬诐 专讗讬转讬 砖讻转讘讜 砖诇讗 讗诪专讜 讘诇拽讛 诪谉 讛讗砖讛 转讞诇讛 砖诪讜注讬诇 讗诇讗 砖诪讻专讛 讘诇讗 驻讬讜住 讛讘注诇 讚讜诪讬讗 讚诇拽讛 诪讘注诇 讛讘讬转 讜讞讝专 讜诇拽讞 诪住拽专讬拽讜谉 讛讗诪讜专 讘讞诪讬砖讬 砖诇 讙讬讟讬谉 讗讘诇 讻诇 砖讘驻讬讜住 讛讘注诇 讗讬谞讜 讻诇讜诐 讜讛讚讘专讬诐 谞专讗讬谉 讜讻谉 讬砖 诪讬 砖讗讜诪专 砖讗诐 谞转谞讜 诇讛 讛诪注讜转 讙诪专讛 讜诪拽谞讬讬讛 讜诪"诪 讚讜拽讗 讘讻讚讬 砖讜讜讬讬谉 讻诪讜 砖驻讬专砖谞讜 讘注谞讬谉 诪讻讬专转 讛讗讜谞住 讘讘讘讗 讘转专讗 讜讻谉 讬砖 诪驻专砖讬诐 讚讜拽讗 讘砖谞转谞讜 诇讛 注诇 诪谞转 砖讗讬谉 诇讘注诇 专砖讜转 讘讛诐 讜砖讛讜讚讛 讛讘注诇 讻谉 讜讞讻诪讬 讛讚讜专讜转 砖诇驻谞讬谞讜 讞讜诇拽讬谉 讗祝 讘讝讜 讜诇注讜诇诐 讗祝 诪注讜转 讗讬谞谉 拽讜谞讜转 讘讝讜:



讻诇 砖讛谞讬讞 诇讛 诪拽讜诐 诇讙讘讜转 讛讬诪谞讜 讗讬谉 讘专讗砖讜谉 讚讬谉 谞讞转 专讜讞 讛讜讗讬诇 讜诇讗 讛讬讛 讗驻讜转讬拽讬 诪驻讜专砖 砖讛专讬 诪"诪 讗驻砖专 诇讛 诇讞讝讜专 注诇 讝讛:



讜谞诪爪讗讜 砖砖讛 讚讘专讬诐 砖讗讬谉 讘讛诐 讚讬谉 谞讞转 专讜讞 讜讛诐 讛谞讬讞 诪拽讜诐 讜讗讞专讬讜转 讜讻转讘 诇专讗砖讜谉 讜诇讗 讞转诪讛 讜诇拽讞 诪谉 讛讗砖讛 转讞诇讛 讜诪注讜转 讜谞讻住讬 诪诇讜讙 讜讛专讘讛 诪驻专砖讬诐 讞讜诇拽讬谉 讘拽爪转诐 讜讛诐 讗讞专讬讜转 砖诇讗 谞讻转讘 讘驻讬专讜砖 讜诪注讜转 讜讗诐 讞转诪讛 诇讜 诪砖谞转讙专砖讛 讗讬谉 爪专讬讱 诇讜诪专 砖讗讬谞讛 讬讻讜诇讛 诇讟注讜谉 讚讬谉 谞讞转 专讜讞 讻诪讜 砖讘讗专谞讜 讘注砖讬专讬 砖诇 讻转讘讜转 讗诇讗 砖讝讜 讗讬谞讛 爪专讬讻讛 诇诪谞讜转:



讛诪砖谞讛 讛砖诇讬砖讬转 讜讛讻讜谞讛 诇讘讗专 讘讛 注谞讬谉 讛讞诇拽 讛砖诇讬砖讬 讜讗诪专 注诇 讝讛 讛诪讙讚讬砖 诇转讜讱 砖讚讛 讞讘专讜 砖诇讗 讘专砖讜转 讜讗讻诇转讜 讘讛诪转讜 砖诇 讘注诇 砖讚讛 驻讟讜专 讜讗诐 讛讝讬拽 讘讛诐 讘注诇 讛砖讚讛 讞讬讬讘 讜讗诐 讛讙讚讬砖 讘专砖讜转 讘注诇 讛砖讚讛 讞讬讬讘 讗诪专 讛专"诐 讻讬讜谉 砖讬讗诪专 砖讜诪专 讛砖讚讜转 讘讘拽注讛 诇砖讜诐 讗讚诐 砖讬讙讚讬砖 讘转讜讱 讛砖讚讛 讜讬转谉 诇讜 专砖讜转 讛专讬 讛讜讗 讻讗诇讜 拽讘诇 注诇讬讜 诇砖诪讜专 讜诇驻讬讻讱 讬讛讬讛 讛砖讜诪专 讞讬讬讘 讜讗注"驻 砖诇讗 讗诪专 诇讜 讗谞讬 讗砖诪讜专:



讗诪专 讛诪讗讬专讬 讛诪讙讚讬砖 诇转讜讱 砖讚讛 讞讘专讜 砖诇讗 讘专砖讜转 讜讗讻诇讛 讘讛诪转讜 砖诇 讘注诇 讛讘讬转 讗转 讙讚讬砖讬讜 驻讟讜专 砖讛专讬 讗讜诪专 诇讜 诪讗讬 讘注讬转 讘专砖讜转讬 讜讗诐 讛讜讝拽讛 讘讛诐 讘讛诪转讜 砖诇 讘注诇 讛讘讬转 讛专讬 讘注诇 讛讙讚讬砖讬诐 讞讬讬讘 讜诪"诪 讚讜拽讗 砖讛讜讝拽讛 讘讛讞诇拽讛 讜讻讬讜爪讗 讘讛 讗讘诇 讗诐 讛讜讝拽讛 讘讗讻讬诇讛 驻讟讜专 砖讛专讬 讛讬讛 诇讛 砖诇讗 转讗讻诇 讻诪讜 砖讘讗专谞讜 诇诪注诇讛 讜讗诐 讛讙讚讬砖 讘专砖讜转 讜讛讜讗 砖讗诪专 诇讜 讛讻谞住 讗注"驻 砖诇讗 讗诪专 诇讜 讛讻谞住 讜讗谞讬 讗砖诪讜专 讞讬讬讘 讘注诇 讛砖讚讛 讘砖诪讬专转 讛讙讚讬砖讬诐 讛谉 讘谞讝拽讬诐 砖讛讙讚讬砖讬诐 诪拽讘诇讬谉 诪讝讜诇转诐 讛谉 诪讗讜转诐 砖讛诐 诪讝讬拽讜转 诇讝讜诇转诐 诇讛转讞讬讬讘 讘注诇 讛砖讚讛 讘转砖诇讜诪讬讛诐 讜讗注"驻 砖讘讗专谞讜 诇诪注诇讛 砖讻诇 诪谉 讛住转诐 讗讬谞讜 诪拽讘诇 注诇讬讜 砖诪讬专讛 讜讻砖讗讜诪专 讛讻谞住 驻讬专讜砖讜 讛讻谞住 讜砖诪讜专 诇注爪诪讱 驻讬专砖讜 诪砖谞讛 讝讜 讘讙诪专讗 讘砖讜诪专 讛讙专谞讜转 讜讛讜讗 砖讻诇 讘谞讬 讛讘拽注讛 讛讬讜 诪讗住驻讬诐 讙讚讬砖讬诐 讘砖讚讛 讗讞讚 讜诪诪谞讬谉 砖讜诪专 讘注诇 讛砖讚讛 注爪诪讜 讜讗讞专 砖谞转诪谞讛 诇讻讱 讻诇 砖讗讜诪专 诇讜 讛讻谞住 讛专讬 讛讜讗 讻讗讜诪专 诇讜 讛讻谞住 讜讗砖诪讜专 诇讱:



讝讛讜 讘讬讗讜专 讛诪砖谞讛 讜讻谉 讛诇讻讛 讜诇讗 谞转讞讚砖 注诇讬讛 讘讙诪专讗 讚讘专 砖诇讗 讘讗专谞讜讛讜:



讛诪砖谞讛 讛专讘讬注讬转 讜讛讻讜谞讛 诇讛转讞讬诇 讘讛 讘谞讝拽讬 讛讗砖 讜讬讘讗专 讘讜 讘诪讘注讬专 注诇 讬讚讬 讗讞专 讗讜 讘住讬讜注 讗讞专 注诇 讗讬讝讛 爪讚 讞讬讬讘 讜注诇 讗讬讝讛 爪讚 驻讟讜专 讜讗诪专 注诇 讝讛 讛砖讜诇讞 讗转 讛讘注专讛 讘讬讚 讞专砖 砖讜讟讛 讜拽讟谉 驻讟讜专 诪讚讬谞讬 讗讚诐 讜讞讬讬讘 讘讚讬谞讬 砖诪讬诐 砖诇讞讛 讘讬讚 驻拽讞 讛驻拽讞 讞讬讬讘 讗讞讚 讛讘讬讗 讛讗讜专 讜讗讞讚 讛讘讬讗 讛注爪讬诐 讛诪讘讬讗 讗转 讛注爪讬诐 讞讬讬讘 讗讞讚 讛讘讬讗 讛注爪讬诐 讜讗讞讚 讛讘讬讗 讛讗讜专 讛诪讘讬讗 讗转 讛讗讜专 讞讬讬讘 讘讗 讗讞讚 讜诇讘讛 讛诪诇讘讛 讞讬讬讘 诇讬讘转讜 讛专讜讞 讛专讬 讻讜诇诐 驻讟讜专讬谉 讗诪专 讛诪讗讬专讬 讛砖讜诇讞 讗转 讛讘注专讛 讘讬讚 讞专砖 砖讜讟讛 讜拽讟谉 驻讟讜专 诪讚讬谞讬 讗讚诐 讜讚讘专 讝讛 讗转讛 诪驻专砖讜 讗祝 讘砖讗诪专 诇讜 诇讱 讜讛讚诇拽 讻诪讜 砖谞讘讗专 讘住讜祝 讛诪砖谞讛 讜谞讞诇拽讜 讘讜 讘讙诪专讗 专' 讬讜讞谞谉 讜专' 砖诪注讜谉 讘谉 诇拽讬砖 讘砖诐 讞讝拽讬讛 砖诇讚注转 专' 讬讜讞谞谉 诇讗 住讜祝 讚讘专 砖诪住专 诇讜 讙讞诇转 砖讬讻讜诇 诇讜诪专 砖注砖讜讬讛 讛讬讗 诇讻讛讜转 讜诇讻讘讜转 讗诇讗 讗驻讬诇讜 诪住专 诇讜 砖诇讛讘转 讻讙讜谉 讗讘讜拽讛 讜讻讬讜爪讗 讘讛 驻讟讜专 讗祝 讝讜 注砖讜讬讛 诇讻讘讜转 注讚 砖讬诪住讜专 诇讜 砖诇讛讘转 讘讗讘讜拽讛 讗讜 讘谞专 讚讜诇拽 讜注爪讬诐 讚拽讬诐 砖讛讗讜专 诪转讗讞讝 讘讛诐 讜住诇转讗 讜讙讝讗 讛讗诪讜专讛 讘讙诪专讗 讛讻诇 讗讞讚 讜驻讬专讜砖讜 注爪讬诐 讚拽讬诐 讜拽讜爪讬诐 砖讘讻讬讜爪讗 讘讝讜 诪注砖讬讜 讙诪讜专讬诐 讛诐 讜讬砖 诪驻专砖讬诐 住诇转讗 讘拽注转 讙住讛 诇讛注诪讬讚 讛讗讜专 注讚 讗讜转讜 诪拽讜诐 讜诪"诪 讛讻诇 诇驻讬 诪专讞拽 讛诪拽讜诐 讜诇诪专讗讬转 注讬谞讬 讛讚讬讬谉 讜诇讚注转 专' 砖诪注讜谉 讘谉 诇拽讬砖 讗祝 讘砖诇讛讘转 诇讘讚 讞讬讬讘 诇讗 谞讗诪专 砖驻讟讜专 讗诇讗 讘讙讞诇转 讜诇讬讘讛 讛讞专砖 讜讻讘专 讘讗专谞讜 讘驻专拽 专讗砖讜谉 砖讙讚讜诇讬 讛诪讞讘专讬诐 驻住拽讜 讻专' 砖诪注讜谉 讘谉 诇拽讬砖 讜专讜讘 诪驻专砖讬诐 驻住拽讜 讻专' 讬讜讞谞谉 讜讘讻诇诐 讞讬讬讘 讘讚讬谞讬 砖诪讬诐 讜讞专砖 砖讜讟讛 讜拽讟谉 驻讟讜专讬诐 诪"诪 砖讛专讬 讗讬谞谉 讘谞讬 讚注转:



砖诇讞 讘讬讚 驻拽讞 讛驻拽讞 讞讬讬讘 讗祝 讘砖诇讛讘转 讜注爪讬诐 砖讗讬谉 砖诇讬讞 诇讚讘专 注讘讬专讛 讜讗驻讬诇讜 讻砖讗诪专 诇讜 诇讱 讜讛讚诇拽 讻诪讜 砖讘讗专谞讜 讘专讗砖 讛诪砖谞讛 砖讛专讬 讘砖谞讬 砖诇 拽讚讜砖讬谉 讛讬讜 诪讞讝讬专讬谉 讘讝讛 诇讞讬讬讘 讗转 讛诪砖诇讞 诪讚讬谉 砖诇讜讞讜 砖诇 讗讚诐 讻诪讜转讜 讗诇讗 砖讛驻拽讬注讜讛讜 诪诪讛 砖讗讬谉 砖诇讬讞 诇讚讘专 注讘讬专讛 讻诪讜 砖讘讬讗专谞讜 讜讛诪砖诇讞 驻讟讜专 讗祝 诪讚讬谞讬 砖诪讬诐 讜讗注"驻 砖讘砖讜讻专 注讚讬 砖拽专 诇讞讘专讜 讗诪专讜 砖讘讚讬谞讬 砖诪讬诐 讞讬讬讘 讘讝讜 讛讜讗 诪驻住讬讚讜 讗讘诇 讻讗谉 讛专讬 讛驻拽讞 讞讬讬讘 诇砖诇诐 诇讜 讜讛讜讗 讛讚讬谉 砖讗诐 诇讗 讬讛讬讛 诇讜 讘诪讛 诇砖诇诐 砖讛诪砖诇讞 讬砖 诇讜 注诇讬讜 注讜谞砖 砖诪讬诐:



讛讘讬讗 专讗砖讜谉 讗转 讛讗讜专 讜砖谞讬 讗转 讛注爪讬诐 讗讜 专讗砖讜谉 讗转 讛注爪讬诐 讜砖谞讬 讗转 讛讗讜专 讛砖谞讬 讞讬讬讘 讜讚讜拽讗 砖谞转诇讘讛 诪注爪诪讜 讗讜 讘专讜讞 诪爪讜讬讛 讗讜 讗祝 讘砖讗讬谞讛 诪爪讜讬讛 讗诐 讘讗讛 拽讜讚诐 讛讘讗转讜 讛注爪讬诐 讗讜 讛讗讜专 砖讻诇 讗诇讜 讻诪讝讬拽 讘讬讚讬诐 讛讜讗 讜讻讗诇讜 诇讘讛 诪注爪诪讛 讗讘诇 讘专讜讞 砖讗讬谞讛 诪爪讜讬讛 驻讟讜专 诇讗 谞转诇讘讛 诪注爪诪讜 讜诇讗 讘专讜讞 诪爪讜讬讛 讜讘讗 讗讞专 讜诇讬讘讛 讛诪诇讘讛 讞讬讬讘 讜讗诐 诇讘转讛 讛专讜讞 专"诇 专讜讞 砖讗讬谞讛 诪爪讜讬讛 砖讘讗讛 讗讞专 讛讘讗转讜 讻诇诐 驻讟讜专讬诐 砖讗讬谉 讝讛 讗诇讗 讗讜谞住 讜讬砖 诪驻专砖讬诐 讗讜转讛 讘诪爪讜讬讛 讜讗讬谉 谞专讗讛 讻谉:



讝讛讜 讘讬讗讜专 讛诪砖谞讛 讜讻诇讛 注诇 讛爪讚 砖讘讗专谞讜讛 讛诇讻讛 讛讬讗 讜诪讛 砖谞讻谞住 转讞转讬讛 讘讙诪专讗 讻讱 讛讜讗:





转讜住驻讜转 专讬"讚 (诪讛讚讜专讛 转诇讬转讗讛)

驻讬住拽讗 讛砖讜诇讞 讗转 讛讘注专讛 讘讬讚 讞专砖 讻讜' 讜专' 讬讜讞谞谉 讗驻讬诇讜 诪住专 诇讜 砖诇讛讘转 驻讟讜专 诪"讟 爪讘转' 讚讞专' 拽讗 讙专讬诐 讻讜' 诪讛 讚讻转讘讬' 讘诪讛讚讜专讗 转谞讬谞讗 讚讛诇讻转讗 讘讛讗 讻专讬砖 诇拽讬砖------------讚讞讝拽讬' 讜讗注"讙 讚驻住拽讬' 讛诇讻转讗 讚讗砖讜 诪砖讜诐 讞爪讬讜 讻专' 讬讜讞谞谉 讘讛讗 讛诇讻讛 讻专讬砖 诇拽讬砖 讗讬谞讜 讻诇讜诐 讚讛讗 讘讛讗 转诇讬' 讚讻讬讜谉 讚拽讬"诇 讗砖讜 诪砖讜' 讞讬爪讬讜 讜讛讬讻讗 讚诪住专 诇讜 砖诇讛讘转 讞爪讬 讞专砖 讛谉 讗注"讙 讚讗讬转 诇讬' 诇专' 讬讜讞谞谉 讗砖讜 诪砖讜诐 诪诪讜谞讜 讛"诪 讛讬讻讗 讚讗讝讬诇 讜诪讝讬拽 诪谞驻砖讬' 讗讘诇 讛讬讻讗 讚讞专砖 拽讗 注讘讬讚 诪注砖讛 讘讬讚讬诐 讘转专 诪注砖讛 讚讞专砖 拽讗讝诇讬谞谉 讜讛驻拽讞 砖诪住专 诇讜 驻讟讜专. 砖讻讱 讚讜诪讛 讗砖 讛诪讛诇讻转 诇专' 讬讜讞谞谉 讘诪拽讜诐 讙讞诇转 诇专"诇 讜讻讬 讛讬讻讬 讚注诇 诪拽讜诐 讙讞诇转 诇讗 诪讞讬讬讘 专讬砖 诇拽讬砖 诇驻拽讞 诪驻谞讬 砖讛讜讗 诪注砖讛 讞专砖 讛"谞 讘讻诇 讛讙讚讬砖 诇讗 诪讞讬讬讘 专' 讬讜讞谞谉 诪驻谞讬 砖讛谉 讞爪讬 讞专砖 讻讚转讘讬转 讘讛讗讬 诪讛讚讜专讗. 讘驻' 讻讬爪讚. 讜讘诪讛"拽:





砖讬讟讛 诪拽讜讘爪转

 讛讜讛 住讬讬诐 诪住讗谞讬 讗讜讻诪讬 诪砖诪注 砖诇讗 讛讬讜 专讙讬诇讬谉 讘诪谞注诇讬诐 砖讞讜专讬诐 讜讻讜'. 讻诪讜 砖讻转讜讘 讘转讜住驻讜转. 讜讬砖 诪转专爪讬谉 砖讬砖 诇讞诇拽 讘讬谉 砖讞讜专 诇讗讜讻诐 讜讛讜讗 砖讘诪住讻转 住讜讟讛 讗诪专讜 谞转讗讻诪讜 讘诪拽讜诐 讗转驻讞诪讜 讻诇讜诪专 砖讞讜专讜转 讻驻讞诐 讜讗讬谞讜 诪爪讛讬讘 讻诇诇 讜讛讜讗 驻讞讜转 讜讙专讜注 专讗讜讬 诇讗讘诇讜转 讗讜 诇讘谞讬 讗讚诐 讛注住讜拽讬诐 讘注讘讜讚转 拽专拽注 讗讘诇 诪谞注诇讬诐 砖讞讜专讬诐 讛诐 诪转讜拽谞讬诐 讬驻讛 讜诪爪讛讬诇. 讛专讘 讛诪讗讬专讬 讝"诇.


讜讛讗 诇讗 转诪专讬 砖拽诇 诪讬谞讬讬讛讜. 转讬诪讛 转讬拽砖讬 诇注讬诇 讚讗诪专 讘注谞讘讬诐 注讜诪讚讬谉 诇讬讘爪专 讜讛讗 诇讗讜 注谞讘讬诐 砖拽诇 诪讬谞讬讬讛讜. 讜讬"诇 讚诇注讬诇 诪讬讬专讬 砖砖诪讬谉 讗讙讘 拽专拽注 讜讘砖砖讬诐 讻讚驻讬专砖转讬 讗讘诇 讛讻讗 拽讗诪专讬 诇讬讛 讚诪讬 转诪专讬 转诇讜砖讬诐 讜诇讻讱 拽驻专讬讱 诇讛讜. 转诇诪讬讚 讛专"驻 讝"诇.
讛谞讬 诪讬诇讬 诪讬讚讬 讚爪专讬讱 诇砖讚讛 讚讗讻转讬 诇讗 谞讙诪专讛 驻专讬讜 讜讻讬讜谉 砖讛讜讗 讻谉 讜讬讻讜诇讬谉 诇注讘讜专 注诇讬讛诐 讻诪讛 讛专驻转拽讬 砖诇讗 讬讙诪专讜 讚讬谞讗 讛讜讗 讚诇讗 诇讻讞讜砖 诪讝讬拽 讗讘诇 驻讬专讜转 砖讗讬谞诐 爪专讬讻讬谉 诇砖讚讛 砖讻讘专 谞讙诪专讛 诪诇讗讻转谉 讚讬谞讗 讛讜讗 讚诇讻讞讜砖 诪讝讬拽 讜诪砖讜诐 讛讻讬 谞讬砖讜诐 讘驻谞讬 注爪诪讜 砖诇讗 诇讛讻讞讬砖 讗转 讛谞讬讝拽 讜讬讛讗 讞讜讟讗 谞砖讻专 讗讘诇 专讘谞谉 诇讗 诪驻诇讙讬 讘讬谉 讚讙诪专 讘讬砖讜诇谉 讘讬谉 砖诇讗 谞讙诪专讜 讚讻诇 诪讬讚讬 讗祝 注诇 驻讬 砖讻讜讜谞转讜 诇讛讝讬拽 讗讬谉 诇谞讜 诇讛讻讞讬砖 讗转 讛诪讝讬拽. 讜讛讻讬 讞讝讬谞谉 讘讙诪专讗 讘讛讛讜讗 讙讘专讗 讚拽抓 拽砖讘讗 诪讞讘专讬讛 讜讻讜' 讚砖诪讜 诇讬讛 讘砖砖讬诐 讗祝 注诇 驻讬 砖讻讜讜谞转讜 诇讛讝讬拽. 讛"专 讬讛讜谞转谉 讝"诇.


讚谉 专讘 讻专讘讬 诪讗讬专 讜驻住拽 讛诇讻讛 讻专讘讬 砖诪注讜谉. 拽砖讛 诇讬 诪讗讬 砖讬讬讻讬 讛谞讱 诪讬诇讬 讗讛讚讚讬 讜诇诪讛 讛讝讻讬专诐 讘讬讞讚 讜讛讬讛 诇讜 诇拽讘讜注 讻诇 讗讞讚 讘诪拽讜诪讜 讛专讗讜讬 诇讜 讛诇讻转讗 讻专讘讬 砖诪注讜谉 讘讻讗谉 讜讚谉 讻专讘讬 诪讗讬专 讘讻转讜讘讜转 讗讜 讘诪拽讜诐 讗讞专. 讜砖诪讗 讬砖 诇讜诪专 诪砖讜诐 讚拽讬讬诪讗 诇谉 讘注讬专讜讘讬谉 专讘讬 诪讗讬专 讜专讘讬 讬讛讜讚讛 讛诇讻讛 讻专讘讬 讬讛讜讚讛 讜专讘讬 砖诪注讜谉 讜专讘讬 讬讜住讬 讛诇讻讛 讻专讘讬 讬讜住讬 讜诪砖诪注 诇讬讛 诇专讘 讘讛谞讱 诪讬诇讬 诇驻住讜拽 讻专讘讬 诪讗讬专 讜讻专讘讬 砖诪注讜谉 谞讙讚 讛讻诇诇 讛讬诇讻讱 谞拽讟讬谞讛讜 讘讬讞讚 诇讜诪专 诇讱 讘讗诇讜 驻住拽 专讘 讻专讘讬 诪讗讬专 讜讻专讘讬 砖诪注讜谉 讜讗祝 注诇 驻讬 砖讗讬谉 讻谉 讘砖讗专 诪拽讜诪讜转. 砖讬讟讛.


讚谉 专讘 讻专讘讬 诪讗讬专 诪讗讬 讚注讘讚 专讘 讻讬讞讬讚讗讛 讞砖讬讘. 讛专讗"讛 讝"诇.

讛诪讙讚讬砖 讘转讜讱 砖讚讛 讞讘讬专讜 讜讻讜'. 讜讗祝 注诇 驻讬 砖砖谞讬谞讜 讘驻专拽 讛驻专讛 讛讻谞讬住 驻讬专讜转讬讜 讘讞爪专 讞讘讬专讜 砖讛讬讗 讻讬讜爪讗 讘诪砖谞讛 讝讜 讛讻转讜讘 讗讬爪讟专讬讱 诇诪转谞讬讬讛 讻诪讜 砖讻转讘讜 讛转讜住驻讜转 讜讻讜'. 讛专砖讘"讗 讝"诇.


讗诪专 专讘 驻驻讗 讛讻讗 讘谞讟专 讘讬 讚专讬. 讻讘专 讻转讬讘谞讗 诇注讬诇 讚讛诇讻转讗 讻专讘谞谉 讜讗驻讬诇讜 讛讻讬 砖诪注讬谞谉 诪讬讛讗 讚讚讬谉 砖讚讛 讜讘讬转 砖讜讬谉 讚诪拽砖讬谞谉 诇讛讜 讗讛讚讚讬 讜诪转专爪讬谞谉 讜砖诇讗 讻讚讘专讬 讛讬专讜砖诇诪讬. 讛专讗"讛 讝"诇.
诪转谞讬转讬谉 砖诇讞 讘讬讚 驻拽讞 讛驻拽讞 讞讬讬讘 讗祝 讘砖诇讛讘转 讜注爪讬诐 砖讗讬谉 砖诇讬讞 诇讚讘专 注讘讬专讛 讜讗驻讬诇讜 讻砖讗诪专 诇讜 诇讱 讜讛讚诇拽 讜讛诪砖诇讞 驻讟讜专 讗祝 诪讚讬谞讬 砖诪讬诐. 讜讗祝 注诇 驻讬 砖讘砖讜讻专 注讬讚讬 砖拽专 诇讞讘讬专讜 讗诪专讜 砖讘讚讬谞讬 砖诪讬诐 讞讬讬讘 讘讝讜 讛讜讗 诪驻住讬讚讜 讗讘诇 讻讗谉 讛专讬 驻拽讞 讞讬讬讘 诇砖诇诐 诇讜 讜讛讜讗 讛讚讬谉 砖讗诐 诇讗 讬讛讗 诇讜 讘诪讛 诇砖诇诐 砖讛诪砖诇讞 讬砖 注诇讬讜 注讜谞砖 砖诪讬诐. 讛专讘 讛诪讗讬专讬 讝"诇.


讛诪讘讬讗 讗转 讛注爪讬诐 讞讬讬讘. 诪住转讘专讗 讚驻讬专讜砖讗 讚诪转谞讬转讬谉 讛讻讬 讛诪讘讬讗 讗转 讛注爪讬诐 讞讬讬讘 诇驻讬 砖讛专讗砖讜谉 诇讗 讛讬讛 讘诪注砖讬讜 讻诇讜诐 讜讛讗讞专讜谉 注讜砖讛 讗转 讛讻诇 讜讛讜讗 砖讛诇讻讛 讛讗砖 讘专讜讞 诪爪讜讬讛. 讜讗讬 谞诪讬 讘专讜讞 砖讗讬谞讛 诪爪讜讬讛 讗诐 讛讬转讛 讻讘专 拽讜讚诐 砖讛讘讬讗 讛注爪讬诐 讛讗 诇讗讞专 诪讻讗谉 驻讟讜专 讚诇讗 讛讜讬 诇讬讛 诇讗住讜拽讬 讗讚注转讬讛. 讛专砖讘"讗 讝"诇.
讜讻谉 讻转讘 讛"专 讬讛讜谞转谉 讝"诇 讜讝"诇 讛诪讘讬讗 讗转 讛讗讜专 讞讬讬讘 讜讻讙讜谉 砖诇讘讛讜 讛讜讗 讘注爪诪讜. 讗讬 谞诪讬 砖诇讘转讜 讛专讜讞 诪爪讜讬讛 讚讛讜讛 诇讬讛 诇讗住讜拽讬 讗讚注转讬讛 讚讻诇 讛讬讝拽 讚专讜讞 诪爪讜讬讛 驻砖讬注讜转讗 讛讬讗 讜讻讛讬讝拽讗 讚讘讬讚讬诐 讚诪讬 讜讛讻讬 讗诪专讬谞谉 讘驻专拽 拽诪讗 诇讗转讜讬讬 讗讘谞讜 讜住讻讬谞讜 讜讻讜' 讜讛讬诇讻讱 讗祝 注诇 讙讘 砖讛专讜讞 转讬拽谉 讗转 讛讛讬讝拽 讻讗谉 诪讞讬讬讘讬谉 诇讬讛 讻讗诇讜 讛讜讗 注爪诪讜 注砖讗讜 讘讬讚讬诐 诪砖讜诐 讚讛讜讛 诇讬讛 诇讗住讜拽讬 讗讚注转讬讛 讜讻讬 拽转谞讬 讻讗谉 诇讘转讜 讛专讜讞 讛专讬 讻讜诇谉 驻讟讜专讬谉 讘诇讘转讜 专讜讞 砖讗讬谞讛 诪爪讜讬讛 讚诇讗 讛讜讛 诇讬讛 诇讗住讜拽讬 讗讚注转讬讛. 注"讻.


讘讗 讗讞专 讜诇讬讘讛. 讻诇讜诪专 砖诇讗 讛讬转讛 诪转诇讘讛 注爪诪讛 讜诇讬讘讛 讛讜讗 讜讛诇讻讛 讘诇讬讘讜讬讜 讛讜讗 讞讬讬讘 讜讻讜诇谉 驻讟讜专讬谉 砖讗讬谉 讘诪注砖讬讛谉 讻诇讜诐 讘诇转讬 讛诪诇讘讛. 讛专砖讘"讗 讝"诇.


诇讬讘转讛 讛专讜讞 讻讜诇谉 驻讟讜专讬诐. 驻讬专砖 专"讬 讚讘专讜讞 诪爪讜讬讛 讗讬讬专讬 讜讻讜'. 讜讗诐 转讗诪专 讻讬讜谉 讚诪转诇讘讛 讘专讜讞 诪爪讜讬讛 讬转讞讬讬讘 讛讗讞专讜谉 砖诇 讛谞讞转 注爪讬诐 讜讗讜专 讚讘讻诇 讚讜讻转讗 讜讻讜' 讻讻转讜讘 讘转讜住驻讜转. 讜讬砖 诇讜诪专 讚诇讬讘转讜 讛专讜讞 讚诪转谞讬转讬谉 讚驻讟讜专 诇讬讛讜讬 驻讬专讜砖讬讛 诇讬讘讛 讜诇讬讘转讛 讛专讜讞 讜讗讬谉 讘诇讬讘讛 讻讚讬 诇诇讘讜转 讻讚驻讟专 诇讬讛 讘讘专讬讬转讗 讘讙诪专讗. 讜讛讻讬 诪砖诪注 诇讬砖谞讗 讚诪转谞讬转讬谉 讚拽讗诪专 讘讗 讗讞专 讜诇讬讘讛 讛诪诇讘讛 讞讬讬讘 诇讬讘转讛 讛专讜讞 讻讜诇谉 驻讟讜专讬谉 讜诪砖诪注 讚讻讜诇诐 拽讗讬 讗讻诇 讛谞讛讜 讚诇注讬诇 诪讘讬讗 注爪讬诐 讜诪讘讬讗 注抓 讜诇讬讘讛 讜讗诐 讻谉 讛讜讬 讛讻讬 驻讬专讜砖讜 诇讬讘转讜 讛专讜讞 讘讛讚讬 诪诇讗讻讛 讻讜诇谉 驻讟讜专讬谉 讛诪讘讬讗讬谉 注爪讬诐 讜讗讜专 讙诐 讛诪诇讘讛 讻讬讜谉 砖讗讬谉 讘诇讬讘讜讬 讻讚讬 诇诇讘讜转 讗诇讗 讗诐 讻谉 专讜讞 诪住讬讬注转讜 讜诪讗讬 讚拽转谞讬 驻讟讜专 讘诪转谞讬转讬谉 诪驻专砖 讘讘专讬讬转讗 讜注诇 讘专讬讬转讗 讗驻专砖 讟注诪讗 讚驻讟讜专讗. 诇讬讘讛 讜诇讬讘转讜 讛专讜讞 讗诐 讬砖 讘诇讬讘讜讬讜 讻讚讬 诇诇讘讜转 讞讬讬讘 讜讻讜' 讻砖讗讬谉 讛专讜讞 讘驻谞讬 注爪诪讜 讻讚讬 诇诇讘讜转 诪讬讬专讬 讜讻讜' 讻讻转讜讘 讘转讜住驻讜转. 讜诪砖谞讬 讗讘讬讬 讛讻讗 讘诪讗讬 注住拽讬谞谉 讻讙讜谉 砖诇讬讘讛 诪爪讚 讗讞讚 砖讘注谞讬谉 讝讛 讗讬谉 专讙讬诇讜转 诇讘讜讬 讛专讜讞 诇住讬讬注讜 讜诇讗 讛讬讛 诇讜 诇讞砖讜讘 砖讬转诇讘讛 讗祝 注诇 驻讬 砖讗讬谉 讘诇讬讘讜讬讜 讻讚讬 诇诇讘讜转 诇驻讬 砖讬住转讬讬注 诪诇讬讘讜讬 讛专讜讞 讜诇讻讱 讻讬 讗讬转专诪讬 砖谞住转讬讬注 讘诇讬讘讜讬 讛专讜讞 驻讟讜专 讻讬 讝讛 诇讗 讛讬讛 诇讜 诇讛注诇讜转 注诇 讚注转讜 砖讬爪讟专祝 诇讬讘讜讬 讛专讜讞 注诐 砖诇讜 诇住讬讬注讜 讚讘讻讛讗讬 讙讜讜谞讗 诇讗 砖讻讬讞 砖讬爪讟专驻讜 讜诇讗 讛讬讛 诇讜 诇讬讝讛专 讘讻讱 讬讜转专 诪讘专讜讞 砖讗讬谞讛 诪爪讜讬讛 讜讛讻讬 拽讗诪专 讗诐 讬砖 讘诇讬讘讜讬讜 讜讘驻谞讬 注爪诪讛 讻讚讬 诇诇讘讜转 讞讬讬讘 讜讗诐 诇讗讜 驻讟讜专 讗祝 注诇 驻讬 砖注诇 讬讚讬 专讜讞 诪爪讜讬讛 讛讜注讬诇 诇讜 诇讬讘讜讬讜 诇驻讬 砖诇讗 讛讬讛 诇讜 诇讬讝讛专 讘讝讛 诪砖讜诐 讚诇讗 砖讻讬讞. 专讘讛 讗诪专 砖诇讬讘讛 讘专讜讞 诪爪讜讬讛 讜诇讬讘转讜 讛专讜讞 砖讗讬谞讛 诪爪讜讬讛 讜讛讻讬 驻讬专讜砖讗 讚讘专讬讬转讗 讗诐 讬砖 讘诇讬讘讜讬讜 讘讬谞讜 讜讘讬谉 专讜讞 诪爪讜讬讛 讻讚讬 诇诇讘讜转 讞讬讬讘 诇驻讬 砖诪爪讟专祝 讛专讜讞 注诪讜 讻诪讜 讝讜专讛 讜专讜讞 诪住讬讬注转讜 讜讬砖 讘诇讬讘讜讬讜 讻讚讬 诇诇讘讜转 诪拽专讬 讚讞砖讬讘 讻讗诇讜 注砖讗讛 讛讻诇 讘驻谞讬 注爪诪讛 讜讗诐 诇讗讜 砖讗讬谉 讘诇讬讘讜讬讜 讘讛讚讬 专讜讞 诪爪讜讬讛 讻讚讬 诇诇讘讜转 讗诇讗 注诇 讬讚讬 专讜讞 砖讗讬谞讛 诪爪讜讬讛 砖住讬讬注转讜 谞注砖讛 讛诇讬讘讜讬 驻讟讜专 讚诪专讜讞 砖讗讬谞讛 诪爪讜讬讛 诇讗 讛讜讛 诇讬讛 诇讗住讜拽讬 讗讚注转讬讛. 专' 讝讬专讗 讗诪专 讻讙讜谉 讚爪诪讬专 爪诪讜专讬 诇讗 谞驻讞 讘讗讜专 讜讻讜' 讻讻转讜讘 讘转讜住驻讜转 讜讛讜讬 讟注诪讬讛 讻注讬谉 讟注诪讗 讚诪爪讚 讗讞讚 讜诪爪讚 讗讞专 讚诪讬诇转讬讛 讚讗讘讬讬. 讜讘讞谞诐 讚讜讞拽 专"讬 诇讜诪专 讚诇讬讘转讜 讛专讜讞 讻讜诇诐 驻讟讜专讬诐 讛讬讬谞讜 诇讬讘讛 讜诇讬讘转讜 讛专讜讞 讜讘专讜讞 诪爪讜讬讛 讚讬讜转专 讛讬讛 谞专讗讛 诇驻专砖 讚诇讬讘转讜 讛专讜讞 讘驻谞讬 注爪诪讜 讘专讜讞 砖讗讬谞讛 诪爪讜讬讛 讜讻讜' 讻讻转讜讘 讘转讜住驻讜转 讘讚讬讘讜专 讛诪转讞讬诇 诇讬讘转讜 讛专讜讞 讻讜诇谉 驻讟讜专讬诐. 讜讻谉 诪砖诪注 讘讬专讜砖诇诪讬 讚诪转谞讬转讬谉 讗讬讬专讬 讘专讜讞 砖讗讬谞讛 诪爪讜讬讛 讚讙专住讬谞谉 讛转诐 诇讬讘转讜 讛专讜讞 讻讜诇谉 驻讟讜专讬诐 转诪谉 讗诪专讬谉 讘专讜讞 砖诇 讗谞住讬谉 讛讬讗 诪转谞讬讗 讗讘诇 讘专讜讞 砖讛注讜诇诐 诪转谞讛讙 讘讜 讞讬讬讘讬谉 专讘讬 讬讜讞谞谉 讜专讬砖 诇拽讬砖 转专讜讜讬讬讛讜 讗诪专讬谉 讗驻讬诇讜 讘专讜讞 砖讛注讜诇诐 诪转谞讛讙 讘讜 砖驻注诪讬诐 砖讛讜讗 讘讗. 诪砖诪注 讚讻讜诇谉 驻讟讜专讬谉 讚诪转谞讬转讬谉 诪砖讜诐 讚驻注诪讬诐 砖讗讬谞讜 讘讗. 讜谞诇诪讚 谞诪讬 诪砖诐 诇讗驻讜拽讬 诪讚讘专讬 讛讗诪讜专讗讬诐 讜诇讗 诪讞讬讬讘 诪讘讬讗 注爪讬诐 讜讗讜专 讗驻讬诇讜 讬讻讜诇 诇讛转诇讘讜转 讘专讜讞 诪爪讜讬讛. 讜注讜讚 讚转讬诪讛 讙讚讜诇讛 诇驻讬专讜砖讜 讚诪转谞讬转讬谉 拽转谞讬 住转诐 诇讬讘转讜 讛专讜讞 讻讜诇谉 驻讟讜专讬谉 讜诇驻讬专讜砖讜 爪专讬讱 诇讜诪专 砖讗讬谉 讘专讜讞 讻讚讬 诇诇讘讜转 砖讗诐 讛讬讛 讘专讜讞 讻讚讬 诇诇讘讜转 讛讬讛 诪转讞讬讬讘 讗讞专讜谉 砖诇 诪讘讬讗 注爪讬诐 讜讗讜专. 注诇 讻谉 谞专讗讛 讻诪讜 砖驻讬专砖转讬 讚诇讬讘转讜 讛专讜讞 讛讬讬谞讜 专讜讞 砖讗讬谞讛 诪爪讜讬讛 讜诇讬讘讛 讜诇讬讘转讜 讛专讜讞 讚讙诪专讗 讘讬谉 讘诪爪讜讬讛 讘讬谉 砖讗讬谞讛 诪爪讜讬讛 讚讻讬讜谉 砖讛专讜讞 讘讗讛 拽讜讚诐 砖讛转讞讬诇 讛讜讗 诇诇讘讜转 讛讗砖 讛转讞讬诇 讛讜讗 讜讛专讜讞 诇诇讘讜转 讘讘转 讗讞转 讻诪讜 砖诪砖诪注 讛诇砖讜谉 讻讱 砖讬讬讱 诇驻讟讜专 讗讜 诇讞讬讬讘 讘讝讛 讻诪讜 讝讛 讜讻诇 砖讗专 讛住讜讙讬讗 讻诪讜 砖驻讬专砖讛 专"讬. 转讜住驻讜转 砖讗谞抓.
讜讻转讘 讛专"讗 诪讙专诪讬砖讗 讝"诇 讜讝"诇 诇讬讘转讜 讛专讜讞. 讻转讜讘 讘转讜住驻讜转 诪讚驻专讬讱 注诇讛 讚讘专讬讬转讗 讜讻讜' 讗祝 注诇 讙讘 讚专讘讗 诪讜拽讬 诇讛 讘专讜讞 砖讗讬谞讛 诪爪讜讬讛 诪讻诇 诪拽讜诐 诇讗讜 住诇拽讗 讚注转讱 诇诪驻专讱 讗讬 诇讗 讚住转诐 诪转谞讬转讬谉 诪砖诪注 讘专讜讞 诪爪讜讬讛 诪砖讜诐 讛讻讬 住诇拽讗 讚注转讱 诇驻专讜砖讬 讘专讬讬转讗 谞诪讬 讘专讜讞 诪爪讜讬讛. 注讜讚 讻转讜讘 讘转讜住驻讜转 讜讘讗讬谉 讘诇讬讘讜讬讜 讜讻讜' 讜诇讗 讘专讜讞 讜讻讜' 讚讗讬 讬砖 讘专讜讞 讻讚讬 诇诇讘讜转 讛诪讘讬讗 讗转 讛讗讜专 讛讬讛 诇讜 诇讛转讞讬讬讘 讜诪注转讛 讙诐 讛诪诇讘讛 爪专讬讱 诇讜诪专 讚讗讬谉 讘讜 讻讚讬 诇诇讘讜转 讚讗讬 诇讗讜 讛讻讬 讛讜讬 诇讬讛 讝讛 讬讻讜诇 讜讝讛 讗讬谞讜 讬讻讜诇. 讜讻谉 讻转讜讘 讘转讜住驻讜转 诪砖诪注 讘讬专讜砖诇诪讬 讜讻讜' 讗讜诪专 专讘 谞讞诪谉 讚诇专讘讛 讗讬谞讜 专讗讬讛 讚讚讬诇诪讗 诇注讜诇诐 拽讗讬 讗讘讗 讗讞专 讜诇讬讘讛 讜砖讜讘 讘讗 专讜讞 砖诇 讗谞住讬谉. 讜讟注讜转 讛讬讗 讚讻讬讜谉 讚住讜祝 住讜祝 讗谞讜 爪专讬讻讬诐 诇讜诪专 讚讗讬讬专讬 讘专讜讞 砖讗讬谞讛 诪爪讜讬讛 讗诐 讻谉 诇诪讛 谞讚讞讜拽 诇讜诪专 讚拽讗讬 讗讘讗 讗讞专 讜诇讬讘讛. 注"讻.
讜讝讛 诇砖讜谉 讛专砖讘"讗 讝"诇 诇讬讘转讜 讛专讜讞 讻诇讜诪专 专讜讞 砖讗讬谞讛 诪爪讜讬讛 讻讜诇谉 驻讟讜专讬谉 讜讛讜讗 砖讘讗 讛专讜讞 诇讗讞专 诪注砖讬讛谉 讜讻讜诇谉 讚拽讗诪专 讘诪转谞讬转讬谉 讗驻讬诇讜 讛诪诇讘讛 讜讻讙讜谉 砖诇讗 讛讬讛 讘诇讬讘讜讬讜 讻讚讬 诇诇讘讜转 讜讻讚转谞讬讗 讘讘专讬讬转讗 讚讙诪专讗. 讜讙专住讬谞谉 讘讬专讜砖诇诪讬 诇讬讘转讛 讛专讜讞 讻讜诇谉 驻讟讜专讬谉 转诪谉 讗诪专讬谉 讘专讜讞 砖诇 讗讜谞住讬谉 讛讬讗 诪转谞讬转讬谉 讗讘诇 讘专讜讞 砖讛注讜诇诐 诪转谞讛讙 讘讜 讞讬讬讘 专讘讬 讬讜讞谞谉 讜专讬砖 诇拽讬砖 转专讜讜讬讬讛讜 讗诪专讬 讗驻讬诇讜 讘专讜讞 砖讛注讜诇诐 诪转谞讛讙 讘讜 砖驻注诪讬诐 讛讜讗 讘讗 讜讻讜'. 讜谞专讗讛 诇讬 讚专讜讞 砖讛注讜诇诐 诪转谞讛讙 讘讜 诇讗讜 专讜讞 诪爪讜讬讛 讛讬讗 讚讘专讜讞 诪爪讜讬讛 讛讬讗 诇注讜诇诐 讞讬讬讘 诪讘讬讗 讗砖 讗讜 讛注爪讬诐 讗诇讗 砖讛专讜讞 砖讛注讜诇诐 诪转谞讛讙 讘讜 诇注转讬诐 讜诇讗驻讜拽讬 诪谉 诪讗谉 讚讗诪专 转诪谉 讚讗讬谞谉 驻讟讜专讬谉 讗诇讗 讘砖诇讬讘转讛 讛专讜讞 砖诇 讗讜谞住讬谉 砖讛讬讗 专讜讞 住注专讛 砖讗讬谉 讛注讜诇诐 诪转谞讛讙 讘讜 砖讗讬谞讛 谞讜砖讘转 讗诇讗 诇注转讬诐 专讞讜拽讜转 讜诇驻讬讻讱 驻讟讜专讬诐 讚诇讗 讛讜讬 诇讗住讜拽讬 讗讚注转讬讬讛讜 讻诇诇 讻砖讛讘讬讗讜 讛讗砖 讜讛注爪讬诐 讗讜 砖诇讬讘讛 诪讬 砖诇讬讘讛 讗讘诇 讘专讜讞 砖讛讬讗 讞讝拽讛 拽爪转 讬讜转专 诪诪讛 砖讛讬讗 诪爪讜讬讛 转讚讬专 砖讛讬讗 专讜讞 讛讬讜诐 讞讬讬讘 砖讛讬讛 诇讜 诇讞讜砖 砖诪讗 转讘讜讗 砖驻注诪讬诐 砖讛讜讗 讘谞讜讛讙 砖讘注讜诇诐. 讜讗转讜 专讘讬 讬讜讞谞谉 讜专讬砖 诇拽讬砖 诇诪讬诪专 讻诇 砖谞砖讘讛 讛专讜讞 诇讗讞专 诪注砖讬讛谉 讗诐 讛讜讗 讬讜转专 诪专讜讞 讛诪爪讜讬讛 转讚讬专 驻讟讜专讬谉 讚诇讗 讛讜讜 诇讛讜 诇讗住讜拽讬 讗讚注转讬讬讛讜 砖驻注诪讬诐 讗讬谞讛 讘讗讛 讗讘诇 专讜讞 诪爪讜讬讛 讻讜诇诐 诪讜讚讬诐 砖讛诐 讞讬讬讘讬诐. 注"讻.
讗讘诇 讛专讗"讛 讝"诇 讻转讘 讜讝"诇 诇讬讘转讜 讛专讜讞 讛专讬 讻讜诇谉 驻讟讜专讬谉 讜讗祝 注诇 讙讘 讚讗砖 讻砖讛讜诇讱 讘专讜讞 诪爪讜讬讛 讜诪讝讬拽 讞讬讬讘 讛转诐 讛讜讗 讗讞专 砖谞注砖讛 讛讗砖 讚讘专讬 讛讬讝拽讗 讻讬 讗讝讬诇 讘专讜讞 诪爪讜讬讛 讞讬讬讘 讗讘诇 注讚 砖诇讗 谞注砖讛 讛讗砖 讜讛专讜讞 注讜砖讛 讗讜转讜 谞诪爪讗 砖讛专讜讞 讛讜讗 砖注砖讛 讛谞讝拽 诇讙诪专讬. 注"讻.
讜讻转讘 转诇诪讬讚 讛专"驻 讝"诇 讜讝"诇 诇讬讘转讜 讛专讜讞 讻讜诇谉 驻讟讜专讬谉. 讘讬专讜砖诇诪讬 驻诇讬讙讬 讚讙专住讬谞谉 讛转诐 转诪谉 讗诪专讬谉 诪转谞讬转讬谉 讘专讜讞 砖诇 讗讜谞住讬谉 驻讬专讜砖 讘专讜讞 砖讗讬谞讛 诪爪讜讬讛 讗讘诇 讘专讜讞 砖讛注讜诇诐 诪转谞讛讙 讘讜 驻讬专讜砖 讛讬讬谞讜 专讜讞 诪爪讜讬讛 讞讬讬讘. 专讘讬 讬讜讞谞谉 讜专讬砖 诇拽讬砖 讚讗诪专讬 转专讜讜讬讬讛讜 讗驻讬诇讜 讘专讜讞 砖讛注讜诇诐 诪转谞讛讙 驻讟讜专 驻注诪讬诐 讛讜讗 讘讗 驻注诪讬诐 讗讬谞讜 讘讗. 讜讬砖 诇转诪讜讛 诇诪讗谉 讚讗诪专 讚讗讬讬专讬 讘专讜讞 诪爪讜讬讛 讗诪讗讬 驻讟讜专 讛讗 讻诇 讞讬讜讘讗 讚讗砖 讛讜讗 注诇 讬讚讬 讚讘专 讗讞专 讚讛讬讬谞讜 专讜讞 诪爪讜讬讛 讻讚讗诪专讬谞谉 讗讘谞讜 讜住讻讬谞讜 讜诪砖讗讜 砖讛谞讬讞诐 讘专讗砖 讙讙讜 讜谞驻诇讜 讘专讜讞 诪爪讜讬讛 讜讛讝讬拽讜 讜讻谉 讛讻讜驻祝 拽诪转 讞讘讬专讜 讘驻谞讬 讛讚诇讬拽讛 讜讗诪讟讬讬讛 讘专讜讞 诪爪讜讬讛 讚诪讞讬讬讘. 讜讬砖 诇讜诪专 讚讛谞讬 诪讬诇讬 讛讬讻讗 砖讻讘专 谞注砖讛 讛讗砖 诪诇讜讘讛 砖砖诐 讛讗砖 注诇讬讜 讜讗讬谞讜 爪专讬讱 专拽 讛讜诇讻转 讛专讜讞 讚讗讘谞讜 住讻讬谞讜 讜诪砖讗讜 诪爪讜讬讬谉 诇讛讝讬拽 讜讗讬谞谉 诪讞讜住专讬诐 专拽 讛讜诇讻讛 讗讘诇 讘讝诪谉 砖讛讗砖 诪讞讜住专 诇讬讘讜讬 讜讗讬谉 砖诐 讗砖 注诇讬讜 诇讗 拽专讬谞谉 讘讬讛 讛诪讘注讬专 讗转 讛讘注专讛 讜诇讻讱 诇讗 诪讞讬讬讘 讗祝 注诇 讙讘 讚讬讻讜诇 诇讛讚诇讬拽 注诇 讬讚讬 专讜讞 诪爪讜讬讛. 讜讘转讜住驻讜转 讛拽砖讜 诪讛讛讬讗 讚诇注讬诇 驻专拽 拽诪讗 讚讗诪专讬谞谉 讚讙讞诇转 讻诪讛 讚砖讘讬拽 诇讛 诪注诪讬讗 注诪讬讗 讜讗讝诇讗 驻讬专讜砖 讗祝 注诇 讙讘 砖诪转谞讚谞讚转 讘讟诇讟讜诇 砖诇 讞专砖 诪注诪讬讗 注诪讬讗 讜讗讝诇讗 讛讗 讗诐 讛讬讛 讚专讻讛 诇讛转诇讘讜转 注诇 讬讚讬 讟诇讟讜诇 砖诇 讞专砖 讛讬讛 讛诪讜住专讛 讞讬讬讘 讗祝 注诇 驻讬 砖诪住专讛 诇讜 讘诇讗 诇讬讘讜讬 讛讻讗 谞诪讬 诇讞讬讬讘 讗祝 注诇 讙讘 讚诪讞住专讛 诇讬讘讜讬 讻砖诪住专讛 诇讜 讻讬讜谉 砖诪转诇讘讛 讘专讜讞 诪爪讜讬讛. 诪讬讛讜 讬砖 诇讬讬砖讘 讚诇讗 讚诪讬 诇诪住讬专转 讞专砖 讚讛讜讛 诪讞讬讬讘 讗讬 讚专讻讛 诇讛转诇讘讜转 驻讬专讜砖 讘谞讚谞讜讚讜 砖诇 讞专砖 讚讛讻讗 谞诪讬 讗讬 讛讬讛 讛专讜讞 诪爪讜讬讛 讘注讜诇诐 讘砖注讛 砖讛讘讬讗 讛讙讞诇转 讬讻讜诇 诇讛讬讜转 讚诪讞讬讬讘 讚讗讝 讛讜讬 讚诪讬 诇诪住讬专转 讛讞专砖 讗讘诇 讛讻讗 讻讬讜谉 砖讘砖注讛 砖讛讘讬讗 讛讙讞诇转 注讚讬讬谉 诇讗 讛讬讛 谞讜砖讘转 讛专讜讞 诪爪讜讬讛 讜诇讗讞专 诪讻讗谉 讛讜讗 讚讘讗讛 专讜讞 诪爪讜讬讛 讜诇讬讘讛 讛讙讞诇转 讜讚讗讬 诇讗 诪讞讬讬讘 讻讚讗诪专讬谞谉 讘讬专讜砖诇诪讬 讚驻注诪讬诐 砖讗讬谞讛 讘讗讛 讜诇讻讱 诇讗 诪拽专讬 诪讘注讬专 讘讛讻讬. 讜诇讗 讚诪讬 诇诪住讬专转 讛讞专砖 讚讛转诐 讛讞专砖 讛讬讛 讘注讜诇诐 讜讚诪讬 诇讛讬讻讗 讚讻讘专 讘讗讛 讛专讜讞 讘注讜诇诐 讚讛转诐 诪讞讬讬讘. 讻讱 谞专讗讛 诇诪讜专讬 砖讬讞讬讛. 讜诇驻讬 驻讬专讜砖 讝讛 专讬砖讗 讚诪转谞讬转讬谉 讗讞讚 讛讘讬讗 讗转 讛讗讜专 讛诪讘讬讗 讗转 讛讗讜专 讞讬讬讘 诪讬讬专讬 砖讛讗讜专 讛讬讛 诪诇讜讘讛 讜讛讗 讚拽转谞讬 讘转专 讛讻讬 讘讗 讗讞专 讜诇讬讘讛 诪讬讬专讬 砖讛讗讜专 砖讛讘讬讗 讛专讗砖讜谉 诇讗 讛讬讛 诪诇讜讘讛. 注"讻.
讜诇注谞讬谉 驻住拽 讻转讘 讛专"诪 讝"诇 诪住专拽住讟讛 讜讝讛 诇砖讜谞讜 砖谞讬诐 砖讛讚诇讬拽讜 讗讞讚 讛讘讬讗 讗转 讛讗讜专 讜讛砖谞讬 讗转 讛注爪讬诐 讗讜 讛专讗砖讜谉 讛讘讬讗 注爪讬诐 讜讛砖谞讬 讗讜专 讜讛谞讬讞讜 砖诐 讛砖谞讬 砖讛讜讗 讙讜诪专 讞讬讬讘 讗诐 谞转诇讘讛 讘专讜讞 诪爪讜讬讛 讚讛讜讛 诇讬讛 诇讗住讜拽讬 讗讚注转讬讛 讛讻讬. 诪讬讞讝讬 诪诇讬砖谞讗 讚诪转谞讬转讬谉 讚拽转谞讬 讛诪讘讬讗 讗转 讛讗讜专 讞讬讬讘 讜诇讗 拽转谞讬 讗诐 诇讬讘讛 讗诇诪讗 讚讗祝 注诇 讙讘 讚诇讗 诇讬讘讛 谞诪讬 讞讬讬讘 讻讬讜谉 砖谞转诇讘讛 讘专讜讞 诪爪讜讬讛. 诇讬讘转讜 诪注讟 讜讗讬谉 讘讜 讻讚讬 诇讛讚诇讬拽 诇讙诪专讬 讜讘讗讛 专讜讞 砖讗讬谞讛 诪爪讜讬讛 讜诇讬讘转讜 驻讟讜专. 诇讬讘转讜 专讜讞 诪爪讜讬讛 讜讛诇讻讛 讜讛讝讬拽讛 讞讬讬讘 讚讛讜讛 诇讬讛 诇讗讝讚讛讜专讬. 诪讚讘专讬 讛专"诪 讝"诇 谞专讗讛 砖住讜讘专 讚诇讬讘讛 讜诇讬讘转讛 专讜讞 讗驻讬诇讜 专讜讞 砖讗讬谞讛 诪爪讜讬讛 讗祝 注诇 驻讬 砖诇讗 讛讬讛 讘诇讬讘转讜 讻讚讬 诇诇讘讜转 砖讞讬讬讘 讛讜讗 讚讙专诪讗 讘谞讝拽讬谉 讞讬讬讘 讜讗诐 谞转诇讘转讛 诪注爪诪讛 讘专讜讞 诪爪讜讬讛 讞讬讬讘 讜讗诐 谞转诇讘转讛 诪注爪诪讛 讘专讜讞 砖讗讬谞讛 诪爪讜讬讛 驻讟讜专. 诪讻诇 诪拽讜诐 诪诪住拽谞讗 砖诪注转讗 诪砖诪注 讚讗驻讬诇讜 诇讬讘讛 讜诇讬讘转讜 专讜讞 诪爪讜讬讛 讗诐 讗讬谉 讘诇讬讘转讜 讻讚讬 诇诇讘讜转讛 砖讛讜讗 驻讟讜专 讜讛讻讬 讗讜拽诪讛 专讘 讗砖讬 讚讛讜讗 讘转专讗 讜驻诇讬讙 注诇讬讛 讚专讘讗 讚讗讜拽诪讛 讻砖诇讬讘转讜 专讜讞 砖讗讬谞讛 诪爪讜讬讛 讜爪专讬讱 注讬讜谉. 注"讻.


讗诪专 专讬砖 诇拽讬砖 诪砖诪讬讛 讚讞讝拽讬讛 诇讗 砖谞讜 讜讻讜'. 讚驻讟讜专 诪讚讬谞讬 讗讚诐 讗诇讗 砖诪住专 诇讞专砖 砖讜讟讛 讜拽讟谉 讙讞诇转 讚讻讬讜谉 讚讚专讻讛 砖诇 讙讞诇转 诇注诪讜讬讬 诇讗 讗讬讘注讬 诇讬讛 诇讗住讜拽讬 讗讚注转讬讛 砖讬诇讘讛 讗讜转讛 讛讞专砖 讜讻砖讬诇讘讛 讗讜转讜 谞诪讬 诇讗讜 诪注砖讛 讛砖讜诇讞 讙专诪讜 讗讘诇 砖诇讛讘转 讞讬讬讘 砖讚专讱 砖诇讛讘转 诇讛转讗专讱 讜诇讚诇讙 讘专讜讞 诪爪讜讬讛 诪诪拽讜诐 诇诪拽讜诐. 讜专讘讬 讬讜讞谞谉 拽专讬 诇砖诇讛讘转 谞诪讬 讙专诪讗 讘注诇诪讗 砖讛专讬 讛砖诇讛讘转 诇讗 转注诪讜讚 专讙注 讗讞讚 讗诇讗 讗诐 讻谉 讬讛讬讜 注爪讬诐 诪讝讜诪谞讬诐 诇讛 转讚讬专 转讚讬专 讜讛讜讗 诇讗 讛谞讬讞 讘讬讚 讛讞专砖 注爪讬诐 拽讟谞讬诐 讗讜 讙讚讜诇讬诐 砖讬砖讬诐 注诇 讛砖诇讛讘转 砖诇讗 转讻讘讛 讜转转讘砖诇 讘讛 转讘砖讬诇 讗诇讗 砖讛讞专砖 讛讜诇讱 诇讜 诇拽讜砖砖 拽砖 诇讘砖诇 讛转讘砖讬诇 砖注诇 讙讘讬 讛讻讬专讛. 讛"专 讬讛讜谞转谉 讝"诇.
讜讛专讘 讛诪讗讬专讬 讝"诇 讻转讘 讜讝"诇 诇讚注转 专讘讬 讬讜讞谞谉 诇讗 住讜祝 讚讘专 砖诪住专 诇讜 讙讞诇转 砖讬讻讜诇 诇讜诪专 砖注砖讜讬讛 讛讬讗 诇讻讛讜转 讜诇讻讘讜转 讗诇讗 讗驻讬诇讜 诪住专 诇讜 砖诇讛讘转 讻讙讜谉 讗讘讜拽讛 讜讻讬讜爪讗 讘讛 驻讟讜专 讗祝 讝讜 注砖讜讬讛 诇讛讻讘讜转 注讚 砖讬诪住讜专 诇讜 砖诇讛讘转 讘讗讘讜拽讛 讗讜 讘谞专 讚讜诇拽 讜注爪讬诐 讚拽讬诐 砖讛讗讜专 诪转讗讞讝 讘讛谉. 讜住讬诇转讗 讜讙讜讜讝讗 讛讗诪讜专讛 讘讙诪专讗 讛讻诇 讗讞讚 讜驻讬专讜砖 拽讜爪讬诐 讜注爪讬诐 讚拽讬诐 砖讘讻讬讜爪讗 讘讝讜 诪注砖讬讜 讙专诪讜. 讜讬砖 诪驻专砖讬诐 住讬诇转讗 讘拽注转 讙住讛 诇讛注诪讬讚 讛讗讜专 注讚 讗讜转讜 诪拽讜诐 讜诪讻诇 诪拽讜诐 讛讻诇 诇驻讬 诪专讞拽 讛诪拽讜诐 讜诇诪专讗讜转 注讬谞讬 讛讚讬讬谉. 讜诇讚注转 专讬砖 诇拽讬砖 讗祝 讘砖诇讛讘转 诇讘讚 讞讬讬讘 诇讗 谞讗诪专 砖驻讟讜专 讗诇讗 讘讙讞诇转 讜诇讬讘讛 讛讞专砖. 讜讻讘专 讘讬讗专谞讜 讘驻注诐 讗讞专转 砖讙讚讜诇讬 讛诪讞讘专讬诐 驻住拽讜 讻专讬砖 诇拽讬砖 讜专讜讘 诪驻专砖讬诐 驻住拽讜 讻专讘讬 讬讜讞谞谉. 注"讻.
讜讻转讘 讛专讗"讛 讝"诇 讜讝讛 诇砖讜谞讜 讗诪专 专讬砖 诇拽讬砖 诇讗 砖谞讜 讗诇讗 砖诪住专 诇讜 讙讞诇转 讜诇讬讘讛 砖讛讜讗 注砖讛 讻诇 讛谞讝拽 诇讙诪专讬 讗讘诇 诪住专 诇讜 砖诇讛讘转 讞讬讬讘 驻讬专讜砖 讜讗祝 注诇 驻讬 砖讘讗 讛讞专砖 讜讛专讘讛 讘注爪讬诐 讜讛讙讚讬诇 讛诪讚讜专讛 诪讗讬 讟注诪讗 诪注砖讬讜 讚讬讚讬讛 拽讗 讙专诪讜. 讜专讘讬 讬讜讞谞谉 讗诪专 讗驻讬诇讜 诪住专 诇讜 砖诇讛讘转 讻诇讜诪专 讜讘讗 讛讞专砖 讜讛讙讚讬诇 讛诪讚讜专讛 驻讟讜专 诪讗讬 讟注诪讗 爪讜讜转讗 讚讞专砖 拽讗 讙专讬诐 注讚 讚诪住专 诇讬讛 讙讜讜讝讗 讜住讬诇转讗 讜砖专讙讗 讚讛砖转讗 讗祝 注诇 讙讘 讚诪讚诇讬拽 诇讛讜 讞专砖 讞讬讬讘 讚讻讬讜谉 讚讛讜讗 讬讛讘讬谞讛讜 诇讬讛 诪注砖讬讜 讞砖讘讬谞谉 诇讛讜. 讗讘诇 诪讜讚讛 专讘讬 讬讜讞谞谉 讻砖讘讗 讛讞专砖 讜讛讜诇讬讱 讛讗砖 诇讙讚讬砖 讜讛讚诇讬拽 讗转 讛讙讚讬砖 砖讛驻拽讞 讞讬讬讘 讚讛讜讛 诇讬讛 讻讻诇讘 砖谞讟诇 讞专专讛 讜讛诇讱 诇讙讚讬砖 讜讗讻诇 讗转 讛讞专专讛 讜讛讚诇讬拽 讗转 讛讙讚讬砖 讚讛讬讻讗 讚驻砖注 讘注诇 讙讞诇转 讘讙讞诇转讜 讞讬讬讘. 讛讻讬 诪住转讘专讗 诇讬 讜讛讻讬 驻专讬砖谞讗 诇注讬诇. 注"讻.





诪讛专砖"讗 - 讞讬讚讜砖讬 讗讙讚讜转

讗转 讞砖讬讘转 诇讗转讗讘讜诇讬 讗讬专讜砖诇讬诐 住讘专 讬讜讛专讗 讻讜'. 讘讛讛讬讗 讚住"驻 讛讬讛 拽讜专讗 讘讞转谉 讚专讜爪讛 诇拽专讜转 讻讜' 讚驻诇讬讙讬 讗讬 讞讬讬砖讬谞谉 诇讬讜讛专讗 讜讻谉 讘讛讛讬讗 讚驻专拽 诪拽讜诐 砖谞讛讙讜 讚讘转砖注讛 讘讗讘 讘讻诇 诪拽讜诐 转"讞 讘讟诇讬诐 讚驻诇讬讙讬 谞诪讬 讗讬 讞讬讬砖讬谞谉 诇讬讜讛专讗 诇讗 讚诪讬讗 诇讛讱 讚讛讻讗 讚诇讻"注 讛讜讛 讬讜讛专讗 注"砖 讘住讜讙讬讗 讜讗诪专 讚讗转讬讜讛 讜讞讘砖讜讛 讗"诇 讙讘专讗 专讘讛 讗谞讗 讻讜' 讜讛讗 讚讗诪专讬谞谉 讚专讘讬 讟专驻讜谉 讛讬讛 诪爪讟注专 注诇 砖讛爪讬诇 注爪诪讜 讘讻转专讛 砖诇 转讜专讛 讬"诇 讚讛讻讗 诇讗讜 讛爪诇讛 讛讜讛 讗诇讗 讚讞讘砖讜讛讜 注讚 砖讬砖讗诇讜 注诇讬讜 讗诐 转"讞 讛讜讗 讜专讗讜讬 诇讛转讗讘诇 讜诪讛 讚讘注讜 诇讬讚注 讛讜讚讬注 诇讛诐 讜注讜讚 讛讗 讗诪专讬谞谉 讛转诐 讚砖讗谞讬 专"讟 讚注砖讬专 讙讚讜诇 讛讬讛 讜讛讜讛 诇讬讛 诇驻讬讜住讬 讘讚诪讬诐 讜讚讜"拽:





讞讻诪转 砖诇诪讛

专砖"讬 讘讚"讛 讘砖砖讬诐 注诐 讛拽专拽注 讚讛讻诇 讘讻诇诇 讻讜' 谞"讘 讜讝"诇 专讘讬谞讜 谞住讬诐 注诐 讛拽专拽注 砖讬讬诪讬谞谉 讚讛讻诇 讘讻诇诇 砖讛拽讜谞讛 讛拽专拽注 讘驻讬专讜转讬讛 谞讜转谉 注讬谞讬讜 拽爪转 讘砖讘讞 砖诇讗讞专 讝诪谉 讛诇讻讱 讗诐 拽抓 讚拽诇 讘驻讬专讜转讬讜 砖讗讬谞谉 讙诪讜专讬谉 讗讬谞讜 讘讚讬谉 砖讬砖诇诐 驻讬专讜转 讙诪讜专讬谉 讜讙诐 砖诇讗 讬砖诇诐 讻诇讜诐 讛讜讗讬诇 砖讗讬谞谉 专讗讜讬诐 讗讬谞讜 讘讚讬谉 讚讛讗 诇讘住讜祝 讬讛讬讛 转诪专讬诐 讙诪讜专讬诐 讗诇讗 砖诪讬谉 砖砖讬诐 讚拽诇讬诐 注诐 讛拽专拽注 讘驻讬专讜转 讗诇讜 讻诪讛 砖讜讛 讜讻诪讛 讬讞住专 注专讻讜 讘注讘讜专 讚拽诇 讝讛 砖拽爪抓 讜讻诇 诪讛 砖砖诪讬谉 讞住专讜谉 讝讛 讻讝讛 讬砖诇诐 注讻"诇 专"谉:


讘讚"讛 谞讟专 讻讜' 讛讙专谞讜转 砖诪谞讛讙谉 讛讬讛 讻讜' 讻爪"诇 讜讗讞专 讚讘讜专 讝讛 谞专砖诐 诪转谞讬'. 讗讞专 讚"讛 讛诪讘讬讗 谞专砖诐 讙诪专讗:


转讜住' 讘讚"讛 诇讘转讛 讛专讜转 讻讜' 讛谞讞转 注爪讬诐 讜讗讜专 讚讘讻诇 讚讜讻转讗 讻讜' 讻爪"诇:


讘讗"讚 讜讬"诇 讚诇讘转专 讻讜' 谞"讘 讻诇 讝讛 诪驻讬专讜砖 专"讬 讛讜讗:





专砖"砖

转讚"讛 讜驻住拽 讛诇讻讛 讻专"砖 讻讜' 讚讻诇 讛注讜诪讚 诇讬讙讝讝 讻讙讝讜讝 讚诪讬. 讜讻讛"讙 住"诇 诇专"砖 (诇拽诪谉 注讜 讘) 讚讻诇 讛注讜诪讚 诇讬讝专拽 讜讻讛"注 诇讬驻讚讜转 讻讝专讜拽 讜讻驻讚讜讬 讚诪讜 讜讻谉 拽讬"诇 讘讻"讚 讻诇 讛注讜诪讚 诇讬砖专祝 讻砖专讜祝 讚诪讬 注讬讬谉 住"驻 讻住讜讬 讛讚诐:





讘谉 讬讛讜讬讚注

讗指诪址专 诇职讛讜旨: 讙旨址讘职专指讗 专址讘旨指讛 讗植谞旨指讗. 讛拽砖讛 诪讛专砖"讗 讝"诇 讜讛诇讗 讘谞讚专讬诐 (谞讚专讬诐 住讘.) 讛讬讛 诪爪讟注专 专讘讬 讟专驻讜谉 注诇 砖讛爪讬诇 注爪诪讜 讘讻转专讛 砖诇 转讜专讛, 讜讗讬讱 讗诇注讝专 讝注讬专讗 诇讗 讞砖 诇讛讗 讛讻讗 讜转讬专抓 讚讞讘砖讜讛讜 注讚 砖讬砖讗诇讜 注诇讬讜 讜诪讛 讚讘注讜 诇诪谞讚注 讛讜讚讬注 诇讛诐? 讜谞专讗讛 转讬专讜抓 讝讛 讚讜讞拽 讙讚讜诇 讚讛住讘专讗 诇讛驻讱 诇诪讛 讛拽讚讬诐 诇讛爪讬诇 注爪诪讜 砖注讛 讗讞转 拽讜讚诐 诪谉 讛讞讘讬砖讛 讘讻转专讛 砖诇 转讜专讛 讬诪转讬谉 注讚 砖讬讚注讜 讛诐?
讜诇讬 讗谞讗 注讘讚讗 谞专讗讛 诇转专抓 讘住"讚 讻讬 讛诐 讗诪专讜 诇讜 讗转讛 诇讜讘砖 讝讛 讘砖讘讬诇 讬讜讛专讗 讜讙讜谞讘 讚注转 讛讘专讬讜转 讘讝讛 讻讚讬 砖讬讻讘讚讜 讗讜转讱 讘讻讘讜讚 转诇诪讬讚 讞讻诐 讜讗讬谉 讗转讛 讞讻诐, 讜讘砖讘讬诇 讛砖讙转 讛讻讘讜讚 讗转讛 诇讜讘砖 讝讛 讜诇讻讱 讞讘砖讜讛讜 诇讬讬住专 讗讜转讜 注诇 讻讱. 讜诇讻谉 诇谞拽讜转 注爪诪讜 诪谉 讛讞砖讚 讛讙讚讜诇 讛讝讛 讛砖讬讘 诇讛诐 讜讚讗讬 讗谞讬 讻讜谞转讬 讘砖讘讬诇 讬专讜砖诇讬诐 讜讗讬谉 讻讜谞转讬 讻讚讬 砖讬讻讘讚讜谞讬 讬注谉 讻讬 讗谞讬 讬讚讜注 诇讻诇 讚讙讘专讗 专讘讗 讗谞讗 讜谞讜讛讙讬诐 讘讬 讻讘讜讚 讜讗讬谞谞讬 爪专讬讱 诇讛砖讬讙 讛讻讘讜讚 诪诇讘讬砖转 诪谞注诇讬诐 讗诇讜 讜讗讬谉 讻讜谞转讬 讘砖讘讬诇 讬讜讛专讗 讻讗砖专 讞砖讘转诐 讜讛讜讗 讛讬讛 诪讜讻专讞 诇讛讙讬讚 讝讗转 诪砖讜诐 讜讛讬讬转诐 谞拽讬讬诐.
讜讛讗 讚讗诪专 诇讛讜 '讙旨址讘职专指讗 专址讘旨指讛 讗植谞旨指讗' 讜诇讗 讗诪专 诇讛讜 '讞讻诐 讗谞讗' 讗诪专 讻谉 诪讚专讱 讛注谞讜讛 砖诇讗 专爪讛 诇讛转讻讘讚 讘讻转专讛 砖诇 转讜专讛 诇讜诪专 注诇 注爪诪讜 讘驻讬专讜砖 砖讛讜讗 讞讻诐 讗诇讗 '讙讘专讗 专讘讗' 讚诪砖诪注 砖讛讜讗 注砖讬专 讜谞讻讘讚 讚谞拽专讗 讙诐 讻谉 讙讘专讗 专讘讗 讜讗驻砖专 谞诪讬 讚讗诪专 讘诇砖讜谉 讝讛 诪砖讜诐 讚讛讜讗 拽专讜 诇讬讛 讝注讬专讗 讜诇讻讱 讗诪专 诇讛讜 '讗植谞旨指讗 讙旨址讘职专指讗 专址讘旨指讛' 讜诇讗 讝注讬专讗 注诇 讚专讱 诪讛 砖讗诪专 讛讞讻诐 讛讗讝讜讘讬 讘砖讬专讜 [拽注专转 讻住祝 诇专讘讬 讬讜住祝 讛讗讝讜讘讬] '砖职讈诪执讬 讗值讝讜止讘 讗植讘指诇 诪执诇址旨讬 讗植专指讝执讬诐' 讜讙诐 讛讜讗 讚讘专 讚讘专讬讜 讘专诪讝.



讗指诪址专 诇职讛讜旨: 讗讜止 讗址转旨讜旨谉 讘旨指注讜旨 诪执讬谞指讗执讬 诪执诇旨职转指讗, 讗讜止 讗植谞指讗 讗执讬讘旨指注执讬 诪执讬谞址讬职讻讜旨 诪执诇旨职转指讗. 讬砖 诇讛拽砖讜转 诇诪讛 讛拽讚讬诐 讗讜驻谉 讝讛 砖讛诐 讬砖讗诇讜 诪诪谞讜 讚讘专 讛诇讻讛 讜讬砖讬讘 诇讛诐, 讜讛讬讛 诇讜 诇讜诪专 转讻祝 讜诪讬讚 诇驻谞讬讛诐 砖砖 讜砖讘注 讛诇讻讜转 讛谉 讘讚专讱 砖讗诇讛 讛谉 讘讚专讱 讛诇讻讛 驻住讜拽讛 讜讘讝讛 谞讬讻专 砖讛讜讗 转诇诪讬讚 讞讻诐?
讜谞专讗讛 诇讬 讘住"讚 讚讗诐 讬注砖讛 讻谉 讗驻讬诇讜 讗诐 讬讗诪专 诇驻谞讬讛诐 注砖专讬诐 讛诇讻讜转 讜讬讜转专 讬讗诪专讜 讗讬谉 诪讝讛 讛讜讻讞讛 砖讗转讛 讙讘专讗 专讘讗 讻讬 讬讝讚诪谉 讗讚诐 讛诪讜谞讬 驻砖讜讟 讬砖诪注 讘讬诪讬讜 注砖专讛 讗讜 注砖专讬诐 讛诇讻讜转 讜讬讞讝讜专 注诇讬讛诐 讻诪讛 驻注诪讬诐 注讚 砖讬讛讬讜 砖讙讜专讬诐 讘驻讬讜 讻诪讜 驻住讜拽讬诐 砖诇 驻专砖讛 讜砖诇 转讛诇讬诐 讜讘砖讘讬诇 注砖专讛 讗讜 注砖专讬诐 讛诇讻讜转 砖讛讬讜 砖讙讜专讬诐 讘驻讬讜 讜砖诪讜专讬诐 讗爪诇讜 讗讬谞讜 谞拽专讗 转诇诪讬讚 讞讻诐 讜讙讘专讗 专讘讗 讻讬 讘砖讗专 讛诇讻讜转 讜讚讘专讬 转讜专讛 讛讜讗 注诐 讛讗专抓 讙诪讜专!
诇讻谉 讛转讞讻诐 诇讛谞讬讞 讛讘讞讬专讛 讘讬讚诐 讘讗讜诪专讜 砖讛诐 讬砖讗诇讜 诪诪谞讜 讘讻诇 诪拽讜诐 砖讬专爪讜 讜讛讜讗 讬砖讬讘 讻讛诇讻讛 讜讘讝讛 谞讜讚注 砖讛讜讗 讞讻诐 讙讚讜诇 讜讘拽讬 讘讻诇 砖砖讛 住讚专讬 诪砖谞讛 讚讛讗 诪讘讟讬讞 砖讬砖讬讘 讻讛诇讻讛 诇讻诇 砖讗诇讛 砖讬砖讗诇讜 诪诪谞讜 讜讗诐 专拽 讛讜讗 讬讜讚注 讛诇讻讜转 注砖专 讗讜 注砖专讬诐 讜讘砖讗专 讚讘专讬诐 讛讜讗 注诐 讛讗专抓 讜讻讬 讛讜讗 讬讜讚注 砖讬砖讗诇讜 诪诪谞讜 讘讗讜转诐 讛诇讻讜转 砖讛讜讗 讬讜讚注诐 讚讜拽讗 讜砖诪讗 讬砖讗诇讜 诪诪谞讜 讘诪拽讜诪讜转 讗讞专讬诐 砖讗讬谉 讬讜讚注 诪讛诐 讻诇讜诐 注诇 讻谉 诪讜讻专讞 诇讜诪专 砖讛讜讗 讙讘专讗 专讘讗 讚讘拽讬 讘讻诇 砖砖讛 住讚专讬 诪砖谞讛.
讜讘讝讛 讬讜讘谉 讛讟注诐 砖砖讗诇诐 讘讚讬谉 讛址讻旨讜旨驻职专指讗 砖讚讬谞讜 讘旨职砖讈执砖旨讈执讬诐 诇专诪讜讝 诇讛诐 砖讛讜讗 讘拽讬 讘砖砖 住讚专讬诐 砖诇 转讜专讛 砖讘注诇 驻讛 讻讬 讬讚讜注 讚转讜专讛 砖讘注诇 驻讛 诪讻讜谞讬转 讘砖诐 '讗专抓' 讜诪讻讜谞讬转 讘砖诐 '讬诐' 讚讻转讬讘 讜旨专职讞指讘指讛 诪执谞执旨讬 讬指诐 (讗讬讜讘 讬讗, 讟) 讜转讬讘转 砖讈执砖旨讈执讬诐 转讞诇拽谞讛 讜转讛讬讛 '砖砖 讬诐' 专爪讜谞讜 诇讜诪专 砖砖 住讚专讬诐 砖诇 讬诐 砖讛讬讗 转讜专讛 砖讘注诇 驻讛.
讜讛讗 讚注砖讛 讛砖讗诇讛 讘'拽指抓 讻旨讜旨驻职专指讗' 砖讛讜讗 转诪专 讜诇讗 讘讗讬诇谉 讗讞专 讚讘讻讜诇讛讜 驻讬专讜转 砖诇 讛讗讬诇谞讜转 砖讬讬讻讛 砖讗诇讛 讝讜, 谞专讗讛 诇讬 讘住"讚 讚讜讚讗讬 讗诐 讛讬讛 谞讜转谉 拽谞住 诪诪讜谉 讘注讘讜专 讝讗转 诇讗 讛讬讜 讞讜讘砖讬诐 讻讬 讻谉 讚专讻诐 诇讬拽讞 诪诪讜谉 拽谞住 诇拽讜驻讛 砖诇 爪讚拽讛 诪讻诇 讗讚诐 砖注讜砖讛 讚讘专 砖讗讬谞讜 讛讙讜谉. 讜注诇 讝讛 拽砖讗 诇诪讛 讛爪讬诇 注爪诪讜 讘讻转专讛 砖诇 转讜专讛 砖讛讙讬讚 砖讛讜讗 讙讘专讗 专讘讗 讛讬讛 诇讜 诇转转 拽谞住 诪诪讜谉 讜讬谞爪诇?
讗讱 讛讜讗 讛讬讛 注谞讬 讜讗讬谉 诇讜 讬讻讜诇转 诇讬转谉 拽谞住 讜讗诐 讬诇讜讛 诇驻讬 砖注讛 诪讗讞专讬诐 讗讬谉 诇讜 诇砖诇诐 诇讛诐 讗讞专 讻讱 讜诇讻谉 讛讜讻专讞 诇讙诇讜转 注诇 注爪诪讜 砖讛讜讗 转诇诪讬讚 讞讻诐 讻讚讬 砖讬驻讟专讜讛讜 讻讬 诇讗 讞讘砖讜 讗讜转讜 讗诇讗 讘注讘讜专 砖讬转谉 拽谞住 讜讗诐 诇讗 讛讬讛 谞讜转谉 诇讗 讛讬讜 驻讜讟专讬诐 讗讜转讜, 讜诇讻谉 讗诪专 砖讗诇讛 讝讜 注诇 讛转诪专 砖讗讬谉 讙讝注讜 诪讞诇讬祝 诇讜诪专 讗诇 转讗砖诪讜 讗讜转讬 注诇 讗砖专 讛爪诇转讬 注爪诪讬 讘讻转专讛 砖诇 转讜专讛 讜诇讗 讛爪诇转讬 注爪诪讬 讘诪诪讜谉 讻讬 讗爪诇讬 讞住专讜谉 讛诪诪讜谉 诇讗 讬转诪诇讗 讚诇讙讘讬 讚讬讚讬 讗讬谉 讙讝注讜 诪讞诇讬祝 讜讗诐 讗诇讜讛 诪讗讞专讬诐 讜讗转谉 诇讻诐 诇讗 讛讬讬转讬 讬讻讜诇 诇驻专讜注 诇讛诐 讗讞专讬 讝讛.
讙诐 谞转讞讻诐 诇讜诪专 诇讛诐 砖讗诇讛 讝讜 砖讛讬讗 讛诇讻讛 驻住讜拽讛 讘讘讬转 讚讬谉 砖诇 砖诪讜讗诇 讻讚讬 砖讗讞专 讻讱 诪讜讻专讞 砖讬砖讗诇讜 诪砖诪讜讗诇 诇讜诪专 诇讜 驻诇讜谞讬 讻讱 讜讻讱 讗诪专 讘砖诪讱? 讜讗讝 砖诪讜讗诇 讬讙讬讚 诇讛诐 砖讛讜讗 讙讘专讗 专讘讗 讻讬 砖诪讜讗诇 讬讜讚注讜 讜诪讻讬专讜 讜诇讗 讬讗诪专讜 讗讞专 讻讱 讗讬谉 专讗讬讛 诪讛诇讻讛 讗讞转 砖讛讬讛 讬讜讚注 讜讘讜讚讗讬 砖讛诐 讛讙讬讚讜 讛诪注砖讛 讻诪讜 砖讛讬讗 讜拽专讗讜 讗讜转讜 讘砖诪讜 讗侄诇职注指讝指专 讝职注执讬专指讗 讜诇讛讻讬 讗诪专 诇讜 砖诪讜讗诇 '砖讈址驻旨执讬专 拽指讗指诪址专 诇职讻讜旨' 谞诪爪讗 讬讚注 诪讬 讛讜讗 讝讛 讜讘讜讚讗讬 讛讙讬讚 诇讛诐 讘驻讬专讜砖 砖讛讜讗 讙讘专讗 专讘讗 讻讬讜谉 砖砖诪注 诪讛诐 讛注谞讬谉 讗讬讱 谞驻诇 讛讚讘专 讛讝讛 讜讛砖讗诇讛 讛讝讗转.





驻谞讬 讬讛讜砖注

讘讙诪专讗 讗诇讬注讝专 讝注讬专讗 讜讻讜' 讗诪专 诇讛讜 讛讗讬 诪讗谉 讚拽抓 讻讜驻专讗 诪讗讬 诪砖诇诐 讗"诇 诪砖诇诐 讚诪讬 讻讜驻专讗 讜讻讜' 讗"诇 讘砖砖讬诐 讗诪专讜 诇讬讛 诪讗谉 讗诪专 讻讜讜转讬讱. 讜拽砖讛 讜讗讬谞讛讜 讚讗诪专讬 诪注讬拽专讗 诪砖诇诐 讚诪讬 讻讜驻专讗 诪讗谉 拽讗讬 讻讜讜转讬讬讛讜 讚砖讜诐 转谞讗 诇讗 住讘专 讛讻讬 讜讬砖 诇讬讬砖讘 拽爪转 注"驻 讛住讘专讗 砖讻转讘转讬 诇注讬诇 讚讬"诇 讚讛讗 讚拽讬"诇 砖砖诪讬谉 注"讙 讛砖讚讛 讛讬讬谞讜 诇转讜注诇转 讛诪讝讬拽 讗诐 讗讬谞讜 专讜爪讛 诇砖诇诐 讚诪讬讛谉 讻讙讜谉 砖讙讜祝 讛驻专讬 砖讜讛 讬讜转专 讗讘诇 讗诐 专讜爪讛 诇砖诇诐 讻诪讜 砖砖讜讛 讛驻专讬 注讻砖讬讜 诇讗 诪讞诪专讬谞谉 注诇讬讜 讬讜转专 讚诇讗 讙专注 诪讙讝诇谉 砖诪砖诇诐 讻砖注转 讛讙讝讬诇讛 讜讗诐 讻谉 诪注讬拽专讗 讛讜讬 住讘专讬 讛讻讬 讛谞讬 讚讘讬 专讬砖 讙诇讜转讗 讚转谞讗 讚诪转谞讬' 谞诪讬 诪讜讚讛 讘讛讗 讜讻谉 诪砖诪注 拽爪转 诪诇砖讜谉 讛转谞讗 讚讘专讬讬转讗 讚诇注讬诇 讚拽转谞讬 讗讬谉 讗讜诪专讬诐 讬砖诇诐 讚诪讬讛谉 诪砖诪注 讚讗诐 专讜爪讛 诇砖诇诐 讚诪讬讛谉 砖诪讬谉 诇讜 讻诇 讝讛 讬"诇 诇诪讗讬 讚讛讜讬 住"讚 诪注讬拽专讗 讗讘诇 诇诪住拽谞讗 讻讜诇讛讜 转谞讗讬 诪讜讚讜 讚诇注讜诇诐 砖诪讬谉 注"讙 讛砖讚讛 讜讘砖砖讬诐 讜拽"诇:


讘转讜住驻讜转 讘讚"讛 讛诪讙讚讬砖 讜讻讜' 讗讬爪讟专讬讱 诇诪讬转谞讬 讗讜 诇诪住转诪讗 讚诇讗 讻专讘讬 讜讻讜' 注讻"诇. 讻讜讜谞转诐 讚讗注"讙 讚讻讘专 砖谞讬谞讜 讘驻专拽 讛驻专讛 诇讙诪专讬 讻诇 讛谞讬 讘讘讬 讚诪转谞讬' 讘诪砖谞讛 讚讛拽讚专 讜讻讜' 讛讻谞讬住 驻讬专讜转讬讜 诇讞爪专 讘注"讛 讜讻讜' 注"讝 讻转讘讜 讚讗驻"讛 讗讬爪讟专讬讱 诇诪转谞讬' 讛讻讗 诇诪住转诪讗 讚诇讗 讻专' 讜讛讬讬谞讜 诇驻讬 住讘专转 讛诪拽砖讛 讚诇讗 住诇拽讗 讗讚注转讬讛 诇讞诇拽 讘讬谉 讛讛讬讗 讚讛讻讗 诇讚讛转诐 讜诪讛 砖讻转讘讜 讗讜 诇讗砖诪注讬谞谉 讚讗驻讬' 专' 诪讜讚讛 讛讬讬谞讜 诇诪住拽谞转 讛转专爪谉 讜拽"诇:


讘讚"讛 诇讬讘转讛 讛专讜讞 讻讜诇诐 驻讟讜专讬诐 讜讻讜' 讜讻谉 诪砖诪注 讘讬专讜砖诇诪讬 讜讻讜' 转诪谉 讗诪专讬谞谉 讘专讜讞 砖诇 讗讜谞住讬谉 讜讻讜' 注讻"诇. 讜讻爪"诇 讜驻讬专讜砖讜 专讜讞 住注专讛 讚诇讗 砖讻讬讞 讗讘诇 讘专讜讞 砖讛注讜诇诐 诪转谞讛讙 讘讜 讛讬讬谞讜 住转诐 专讜讞 砖讗讬谞讛 诪爪讜讬讛 讞讬讬讘 讜专"讬 讜专讘讬 砖诪注讜谉 住讘专讬 讚讗驻讬诇讜 讘讻讛"讙 驻讟讜专 讻讬讜谉 砖讗讬谞讛 诪爪讜讬讛 转讚讬专 诇讗 讛讜"诇 诇讗住讜拽讬 讗讚注转讬讛 讜诪讬讬转讬 讛转讜住驻' 专讗讬讛 诪专"讬 讜专' 注拽讬讘讗 讚拽讬讬"诇 讛诇讻转讗 讻讜讜转讬讬讛讜 讜拽"诇:





驻转讞 注讬谞讬诐

讛讜讛 住讬讬诐 诪住讗谞讬 讗讜讻诪讬 讜讻讜'. 讛转讜住' 讛拽砖讜 讚讘砖讬诇讛讬 驻"拽 讚讘讬爪讛 诪砖诪注 讚讻诇谉 诇讜讘砖讬诐 砖讞讜专讬诐 讜转讬专爪讜 注"砖 讜讛专讘 讛诪讗讬专讬 讛讜讘讗 讘砖讬讟讛 诪拽讜讘爪转 诪砖诐 讬砖 诪转专爪讬诐 诇讞诇拽 讬爪讗 讘讬谉 砖讞讜专讬诐 讜讘讬谉 讗讜讻诪讬 讚讛砖讞讜专讬诐 讛诐 诪转讜拽谞讬诐 讜讛诐 诪爪讛讬诇讬诐 讜讗讜讻诪讬 讛诐 讻驻讞诐 注砖"讘 讜诪讛讛讬讗 讚转注谞讬讜转 砖讛讘讬讗讜 讛转讜住' 讚讛讜讛 诇讘讬砖 诪住讗谞讬 讗讜讻诪讬 诪讜讻讞 讛转诐 砖讛讜讗 诪谞讛讙 讛讙讜讬讬诐 讜诪住转诪讗 讛讙讜讬诐 诇讜讘砖讬诐 砖讞讜专讬诐 诪爪讛讬诇讬诐. 讜讘讝讛 讬砖 诇讛专讙讬砖 拽爪转 注诇 诪"砖 讘诪拽讜讘爪转 讘讬爪讛 砖诐 讚讛讜讻讬讞 诪住讜讙讬转 转注谞讬讜转 讚诇讗 讛讬讜 专讙讬诇讬诐 讘砖讞讜专讬诐 讗诇讗 讞住讬讚讬诐 讜讗谞砖讬 诪注砖讛 注"砖 讜拽"拽 讚诪讛转诐 诪讜讻讞 讚讛讙讜讬诐 讛讬讜 诇讜讘砖讬诐 砖讞讜专讬诐. 讜诪"砖 诇讜 诪"讟 住讬讬诪转 诪住讗谞讬 讗讜讻诪讬 驻讬专讜砖讜 讚诪讛 专讗讛 诇谞注讜诇 讗讜讻诪讬 诪讗讞专 砖讛讜讗 诪谞讛讙 讛讙讜讬诐 讚诇讜讘砖讬诐 砖讞讜专讬诐:

